Συγγνώμη: εν αρχή ην ο λόγος - iporta.gr\nΈτσι λοιπόν και μια από τις χιλιάδες λέξεις που τον συνθέτουν είναι και η συγγνώμη. Ζει μέσα μας, πολλαπλασιάζεται στα κύτταρα μας, αναπνέει από το οξυγόνο μας, και ανακυκλώνει την ύπαρξη της, από τα αδιέξοδα, τα λάθη και τα δύσβατα μονοπάτια του μυαλού μας.Την πρώτη φορά που συναντηθήκαμε, η σύγκρουση ήταν καταστροφική, μοιραία, και αδιαμφισβήτητα καθοριστική για το υπόλοιπο του βίου μου μαζί της.\nΘέλω να την μοιραστώ με εσάς, για λογούς εσωτερικής κάθαρσης, για λόγους εξωτερικής αποδοχής των θέσεων μου, για λόγους λόγων, των οποίων μου είναι αδύνατον να παραθέσω επακριβώς. Σας την παρουσιάζω εν πλήρει συνειδήσει ελπίζοντας να την αποδεχτείτε και να την αγαπήσετε κι εσείς το ίδιο, όπως εγώ.\nΗ συγγνώμη, με κεφάλαιο ή μικρό, αργοπορημένη ή όχι, ολόγυμνη ή ντυμένη σε ντροπαλό κέλυφος, πάντα περιμένει υπομονετικά να αντικρύσει την πρώτη χαραμάδα φωτός, έτοιμη να ξεπηδήσει, να απελευθερώσει και να εξαγνίσει την ψυχή μας από την ντροπή, τον φόβο, τον δισταγμό, την αμφιβολία και το αδιέξοδο της σιωπής. Σε έναν κόσμο απαλλαγμένο από αντιθέσεις και συγκρούσεις, σε έναν κόσμο όπου η εσωτερική κάθαρση θα έπρεπε να ήταν υπόθεση όλων μας, θα μπορούσε ίσως και να τιμηθεί μια ημέρα του χρόνου, ως επίσημη προσκεκλημένη.\nΤην πρώτη εκείνη συγγνώμη, μάς την επέβαλαν να την ομολογήσουμε από τα πρώιμα χρόνια της ζωής μας, και χωρίς ποτέ να συνειδητοποιήσουμε το πώς και το γιατί, την ψιθυρίσαμε υποκλινόμενοι στις μικρές αταξίες της θέλησής μας.\nΞένη και θλιβερή, απροσκάλεστη στην τυφλή μας σκέψη γκρέμιζε την ορμή και τις επιθυμίες μας να πράξουμε, να ζήσουμε, και να ρουφήξουμε στάλα-στάλα λαχτάρες και αυθορμητισμούς, δίχως φραγμούς και όρια. Κάπου εκεί αρχίσαμε να καταλαβαίνουμε την σοβαρότητα της. Την έννοια της δράσης και της αντίδρασης, του αιτιατού και του αποτελέσματος.\nΑργότερα πολύ ήρθε η σειρά της τρίτης συγγνώμης να ματώνει να χαϊδεύει και να χτύπα τους πρώτους έρωτες, τις διάφανες αγάπες, εκείνα τα πλατιά, μεγάλα, υπέροχα, και αξέχαστα για πάντα λάθη. Και άρχισε να παίρνει ζωή, μορφή και σχήμα, σαν έμβρυο που αναμένει την ολοκλήρωση του στα σπλάχνα μας, για να αποκαλυφθεί και να ανάδειξη την μεγαλοπρέπεια του. Γιατί έτσι είναι η συγγνώμη. Μοναδική, ανθρωπινή, περήφανη και μεγαλειώδης.\nΑυτής της σιωπής που όλοι φυλακίσαμε μέσα μας ενώ τα μάτια μας την πρόδιδαν με ανείπωτα λόγια.\nΑπό τότε ακολούθησαν πολλές και άλλες και άλλες συγγνώμες πολλές. Στην καθημερινότητα, στις πράξεις, στις εικόνες, στις σχέσεις με όλους γύρω μας. Σε πλήρη απαρτία και με μοναδική αρμονία, ανάγεται στον ψυχικό μας κόσμο ως άγιασμα ιερό. Ηγείται των πάντων, κάνοντας τους εαυτούς μας, ταπεινότερους, δυνατότερους, εξαγνισμένους, μα τόσο φωτεινούς από αγάπη.\nΝοιώστε την, κατακτήστε την και αφήστε να φωλιάσει περίτρανα μέσα σας.\nΚαι, πιστέψτε με, αυτό το πέταγμα είναι πάντοτε μοναδικό.


Το Πρόγραμμα Προπτυχιακών Σπουδών (Π.Π.Σ.) του Τμήματος Μηχανικών Βιομηχανικής Σχεδίασης και Παραγωγής ολοκληρώνεται σε δέκα (10) εξάμηνα, ήτοι εννέα (9) εξάμηνα διδασκαλίας μαθημάτων και ένα (1) εξάμηνο εκπόνησης της Διπλωματικής Εργασίας.\nΤα μαθήματα του Π.Π.Σ. διακρίνονται σε τρεις (3) τύπους:\nΜαθήματα Γενικού Υποβάθρου (ΜΓΥ)\nΠρόκειται για Υποχρεωτικά Μαθήματα, σχεδιασμένα να εντάσσονται κυρίως στα πρώτα εξάμηνα σπουδών. Τα ΜΓΥ διασφαλίζουν την αναγκαία προϋπάρχουσα επιστημονική γνώση για την κατανόηση των γνώσεων και τη θεμελίωση δεξιοτήτων του αποφοίτου στο γνωστικό αντικείμενο του Μηχανικού Βιομηχανικής Σχεδίασης και Παραγωγής σύμφωνα με τη σύγχρονη διεθνή θεώρηση. Οι φοιτητές διδάσκονται και εμβαθύνουν (θεωρητικά αλλά και, στις περισσότερες των περιπτώσεων, εργαστηριακά) σε επιστήμες που οδηγούν στην απόκτηση στερεού υπόβαθρου στην ειδικότητα του Μηχανικού Βιομηχανικής Σχεδίασης και Παραγωγής. Το σύνολο των προσφερόμενων μαθημάτων της κατηγορίας (ΜΓΥ) είναι δεκαέξι (16).\nΜαθήματα Ειδικού Υποβάθρου (ΜΕΥ)\nΠρόκειται για Υποχρεωτικά Μαθήματα, σχεδιασμένα ώστε να αναπτυχθούν κυρίως στα ενδιάμεσα εξάμηνα σπουδών από 3ο έως και 6ο. Τα ΜΕΥ λειτουργούν ως μαθήματα κορμού που παρέχουν γνώσεις εντασσόμενες άμεσα στο επιστημονικό αντικείμενο του Μηχανικού Βιομηχανικής Σχεδίασης και Παραγωγής καλύπτοντας το εύρος του γνωστικού αντικειμένου από τη μελέτη (εξειδικευμένου ή μη) προϊόντος μέχρι και την οργάνωση της διαδικασίας παραγωγής του. Το σύνολο των προσφερόμενων μαθημάτων της κατηγορίας (ΜΕΥ) είναι τριάντα (30).\nΜαθήματα Εμβάθυνσης/Εμπέδωσης (ΜΕΕ)\nΠρόκειται κυρίως για Επιλογής Υποχρεωτικά μαθήματα που προσφέρονται από το 7ο έως το 9ο εξάμηνο σπουδών. Τα ΜΕΕ λειτουργούν ως οδοί εξειδίκευσης για την επίτευξη εμβάθυνσης των βασικών θεωρητικών και εργαστηριακών γνώσεων στο εύρος του γνωστικού αντικειμένου της ειδικότητας του Μηχανικού Βιομηχανικής Σχεδίασης και Παραγωγής. Με τα παραπάνω δεδομένα χαρακτηρίζονται ως μαθήματα επιπέδου 7. Κατά τα προαναφερθέντα εξάμηνα, οι στόχοι του ΠΠΣ είναι η εμβάθυνση των γνώσεων και η εξειδίκευση των ικανοτήτων των φοιτητών στα πεδία της Βιομηχανικής Παραγωγής και της Διοίκησης και Διαχείρισης. Το σύνολο των προσφερόμενων μαθημάτων της κατηγορίας (ΜΕΕ) είναι είκοσι τρία (23).\nΤα μαθήματα του Π.Π.Σ. χωρίζονται και σε δύο (2) επιπρόσθετες κατηγορίες:\nΥποχρεωτικά Μαθήματα: Μαθήματα κορμού τα οποία παρέχουν βασικές γνώσεις και πρέπει όλα ανεξαιρέτως να ολοκληρωθούν επιτυχώς από όλους τους φοιτητές του Τμήματος. Συμμετέχουν στη διαμόρφωση του βαθμού διπλώματος.\nΕπιλογής Υποχρεωτικά Μαθήματα: Εξειδικευμένα μαθήματα, από τα οποία καλείται ο κάθε φοιτητής να επιλέξει και να ολοκληρώσει επιτυχώς έναν ικανό αριθμό για τη λήψη του διπλώματος. Συμμετέχουν στη διαμόρφωση του βαθμού διπλώματος.\nΩς προς την εσωτερική διάρθρωση του Π.Π.Σ. τα επτά (7) πρώτα εξάμηνα (210 ECTS) αποτελούν τον Βασικό Κύκλο Σπουδών όπου διδάσκονται κυρίως μαθήματα χαρακτηριζόμενα ως ΜΓΥ και ΜΕΥ. Τα τρία (3) τελευταία εξάμηνα (90 ECTS) αποτελούν τον Κύκλο Σπουδών Εμβάθυνσης – Εμπέδωσης, οπότε και οι φοιτητές εξειδικεύουν σε ζητήματα εντεταγμένα στο πλαίσιο και τις πρακτικές της 4ης βιομηχανικής επανάστασης, αποκτώντας έτσι γνώσεις ειδικότητας. Στο τελευταίο δέκατο εξάμηνο (10ο), οι φοιτητές εκπονούν υποχρεωτικά την Διπλωματική Εργασία ερευνητικού χαρακτήρα, ενώ προσφέρεται προαιρετικά η δυνατότητα τρίμηνης πρακτικής άσκησης που ισοδυναμεί με δέκα (10) ECTS. Σε περίπτωση που ο φοιτητής δεν επιλέξει την πρακτική άσκηση, υποχρεούται στη λήψη δυο (2) μαθημάτων κατηγορίας Εμβάθυνσης-Εμπέδωσης (ΜΕΕ). Η σειρά των μαθημάτων που ακολουθεί το Π.Π.Σ. εξασφαλίζει ότι με την τήρησή της από τους φοιτητές θα οδηγήσει στην περάτωση των σπουδών τους και τη λήψη του διπλώματος μέσα σε πέντε (5) έτη.\nΔείτε και κατεβάστε τον συνοπτικό πίνακα του Π.Π.Σ.


Ο αριθμός των ανθρώπων που έχασαν τη ζωή τους επισήμως είναι 50.\nUPDATE 8.30 π.μ.: Η Αττική έζησε μια εφιαλτική νύχτα και το ξημέρωμα αποκάλυψε την εικόνα της καταστροφής από τις φονικές πυρκαγιές. Οι νεκροί ανέρχονται στους 50. Την ίδια ώρα, ο ο πρόεδρος του Ελληνικού Ερυθρού Σταυρού, μιλώντας στον ΣΚΑΙ μετέδωσε ότι σε περιοχή στο Μάτι Μαραθώνα εντοπίστηκαν, σε χωράφι κοντά στην θάλασσα, περισσότεροι από 20 σοροί. Ταυτόχρονα, 11 άτομα νοσηλεύονται σε κρίσιμη κατάσταση διασωληνωμένα σε νοσοκομεία της Αττικής (Σισμανόγλειο, Ευαγγελισμός και ΚΑΤ), ενώ συνολικά ο αριθμός των τραυματιών ανέρχεται σε 150, μεταξύ των οποίων και 16 παιδιά.\nΔραματικές ώρες ζει από το μεσημέρι της Δευτέρας η Αττική, περικυκλωμένη από μεγάλες πυρκαγιές που μαίνονται από την Κινέτα έως τη Ραφήνα. Στις 2:30 μετά τα μεσάνυχτα, ο κυβερνητικός εκπρόσωπος Δ. Τζανακόπουλος ανακοίνωσε ότι ο επιβεβαιωμένος αριθμός των νεκρών από τις φλόγες ξεπερνά τους 20. Τα περισσότερα θύματα αναφέρονται στο Μάτι στην περιοχή της Ραφήνας και φέρεται να έχασαν τη ζωή τους ενώ προσπαθούσαν να διαφύγουν. Μεταξύ αυτών είναι βρέφη και μικρά παιδιά. Υπάρχουν απανθρακωμένα αυτοκίνητα στη μέση του δρόμου, απόκοσμο σκηνικό που θυμίζει τις μεγάλες φωτιές της Πελοποννήσου πριν από μια δεκαετία.\nΔεκάδες ακόμη άνθρωποι έχουν υποστεί εγκαύματα ή αντιμετωπίζουν αναπνευστικά προβλήματα, κυρίως στην ανατολική Αττική. Αμέτρητα σπίτια και άλλες εγκαταστάσεις παραδόθηκαν στις φλόγες. Αυτήν την ώρα υπάρχουν άνθρωποι εγκλωβισμένοι και άλλοι που έτρεξαν στην άκρη της θάλασσας για να σωθούν, βλέποντας πυκνούς καπνούς σχεδόν να τους αγγίζουν. Έως τις 2 τα ξημερώματα, η ενημέρωση για τα ανθρώπινα θύματα ερχόταν μόνο από τους διασώστες του ΕΚΑΒ. Αυτό μεγαλώνει ακόμη περισσότερο τον πανικό των πολιτών, που δεν λαμβάνουν οδηγίες από κανέναν.\nΣτο Μάτι στη Ραφήνα δέκα τουρίστες από τη Δανία επιβιβάστηκαν σε μια βάρκα και βγήκαν στα ανοιχτά. Πλοίο της γραμμής περισυνέλλεξε πέντε άτομα από τη θέση Κόκκινο Λιμανάκι. Σκάφη του Λιμενικού και άλλα πλοιάρια επίσης κατευθύνονται στην περιοχή, προς αναζήτηση αγνώστου αριθμού εγκλωβισμένων και αγνοούμενων, που είχαν καταφύγει στη θάλασσα για να σωθούν. Οι διασωθέντες μεταφέρονται με σκάφη στη Ραφήνα. «Κόλαση, κόλαση. Ήμασταν κοντά στη θάλασσα και σωθήκαμε», είναι τα πρώτα λόγια τους. Συγγενείς όσων είχαν εγκλωβιστεί, συγκεντρώθηκαν στο λιμάνι περιμένοντας να δουν τα αγαπημένα τους πρόσωπα. Τα ασθενοφόρα παραλαμβάνουν τους τραυματίες, ενώ όσοι είναι καλά στην υγεία τους πέφτουν στις αγκαλιές των συγγενών τους και ξεσπούν σε κλάματα.\nΤο πρώτο μέτωπο ξέσπασε στις 12 το μεσημέρι στην περιοχή της Κινέτας, το οποίο δεν είχε τεθεί υπό έλεγχο ως αργά. Οι πρώτες φλόγες ξεπήδησαν στην περιοχή Αέρας στα Γεράνεια Όρη. Σπίτια καταστράφηκαν και η κυκλοφορία στην εθνικό οδό Αθηνών-Κορίνθου διακόπηκε. Οι φλόγες πέρασαν στην άλλη πλευρά του δρόμου. Ο δυνατός άνεμος, έντασης άνω των 7 μποφόρ, και η υψηλή θερμοκρασία δημιούργησαν ένα εφιαλτικό κοκτέιλ. Πυροσβεστικές δυνάμεις επιχειρούσαν από το έδαφος και τον αέρα, όμως η κατάσταση παρέμενε για ώρες εκτός ελέγχου. Περιπολικά καλούσαν από τα μεγάφωνα τους κατοίκους να απομακρυνθούν. Εκκενώθηκαν οι οικισμοί Γαλήνη, Μαρούλα και Πανόραμα. Την ίδια στιγμή, φλόγες εμφανίστηκαν πάνω από τα διυλιστήρια του Ασπρόπυργου. Οι εργαζόμενοι σχημάτισαν κλοιό ασφαλείας και απέτρεψαν τα χειρότερα.\nΟ ουρανός της Αθήνας σκοτείνιασε, ακόμη και στο κέντρο υπήρξαν στιγμές που δεν μπορούσες να αναπνεύσεις. Όλες τις προηγούμενες ώρες άνθρωποι απευθύνονταν στα Μέσα Ενημέρωσης, ώστε να ζητήσουν με δραματικό τρόπο βοήθεια για άλλους εγκλωβισμένους. Την ίδια στιγμή, η επίσημη ανακοίνωση της Πυροσβεστικής έκανε λόγο για έξι βαριά τραυματίες, οι οποίοι διακομίστηκαν στο ΚΑΤ, τον Ευαγγελισμό και το Σισμανόγλειο και νοσηλεύονται διασωληνωμένοι με εγκαύματα. Υπάρχουν πληροφορίες για ακόμη τουλάχιστον 50 τραυματίες με εγκαύματα σε όλη την Αττική.\nΜετά τις 5 το απόγευμα της Δευτέρας, ξέσπασε ένα δεύτερο εξίσου μεγάλο πύρινο μέτωπο στην άλλη άκρη της Αττικής, στην Καλλιτεχνούπολη, μεταξύ της Πεντέλης και του Νέου Βουτζά, που γρήγορα εξαπλώθηκε προ τη Ραφήνα και το Μάτι. Περισσότερα από 600 παιδιά απομακρύνθηκαν από τις κατασκηνώσεις του Αγίου Αντρέα (μεταφέρονται αυτήν την ώρα στο Γκάζι στην Αθήνα). Εκκενώθηκαν, επίσης, οι παραθεριστικές κατοικίες της Πολεμικής Αεροπορίας στο Ζούμπερι και του Στρατού Ξηράς στον Άγιο Ανδρέα. Στους δρόμους επικράτησε κομφούζιο από οικογένειες που προσπαθούσαν να εκκενώσουν τους οικισμούς. Υπάρχουν ακόμη και αυτήν την ώρα μικρότερα μέτωπα και συνεχείς αναζωπυρώσεις σε διάφορα σημεία ταυτόχρονα. Στις φλόγες τυλίχθηκαν σπίτια, εκκλησίες, σχολεία, αυτοκίνητα.\nΕκτός από τους πυροσβέστες, πολλοί εθελοντές και κάτοικοι γειτονικών περιοχών προσπαθούν με υπεράνθρωπες προσπάθειες να βοηθήσουν. Υπάρχουν μαρτυρίες για δεκάδες προσπάθειες απλών ανθρώπων να διασώσουν ηλικιωμένους και άλλους, που τους είχαν κυκλώσει οι φλόγες. Δήμοι άνοιξαν κοινόχρηστους χώρους για να υποδεχθούν πυρόπληκτους. Σε ολόκληρο τον Νομό Αττικής επιχειρούν από νωρίς και έως αυτήν την ώρα περισσότερα από 120 οχήματα της Πυροσβεστικής - τα ελικόπτερα πετούσαν μέχρι να πέσει το σκοτάδι.\nH Ελλάδα υπέβαλε αίτημα μέσω του Ευρωπαϊκού Μηχανισμού Πολιτικής Προστασίας για διεθνή συνδρομή σε επίγεια και εναέρια μέσα\nΟ αρμόδιος Υπουργός Προστασίας του Πολίτη, Νίκος Τόσκας, υποστήριξε ότι ο συντονισμός των πυροσβεστικών δυνάμεων ήταν σωστός. Ο ίδιος πρόσθεσε ότι «δεν είναι και τόσο αθώες αυτές οι πυρκαγιές» και ότι τα ταυτόχρονα μέτωπα «δεν μπορεί να μη μας βάζουν σε σκέψεις». Το βράδυ της Δευτέρας η περιφερειάρχης Ρένα Δούρου κήρυξε την Ανατολική και Δυτική Αττική σε κατάσταση έκτακτης ανάγκης. Ο πρωθυπουργός Αλέξης Τσίπρας επέστρεψε εκτάκτως από τη Βοσνία, όπου πραγματοποιούσε επίσημη επίσκεψη. Σε δηλώσεις του έκανε λόγο για «ασύμμετρο φαινόμενο» και για δύσκολη νύχτα για την Αθήνα και την Ελλάδα. Ρωτήθηκε αν βλέπει προσπάθεια αποσταθεροποίησης. «Τώρα προέχει να δώσουμε την μάχη για τον έλεγχο των πυρκαγιών. Οταν έρθει η ώρα θα κάνουμε τις εκτιμήσεις που πρέπει» είπε.\nΛόγω της μεγάλης έκτασης και έντασης των πύρινων μετώπων, η Ελλάδα υπέβαλε αίτημα μέσω του Ευρωπαϊκού Μηχανισμού Πολιτικής Προστασίας για διεθνή συνδρομή σε επίγεια και εναέρια μέσα. Τη θλίψη του για τις πυρκαγιές στην Ελλάδα εξέφρασε ο Πρόεδρος της Κύπρου, Νίκος Αναστασιάδης, ο οποίος επικοινώνησε με τον Προκόπη Παυλόπουλο. Πτήσεις στο αεροδρόμιο Ελ. Βενιζέλος ακυρώθηκαν ή έγιναν με καθυστέρηση. Δεν θα πραγματοποιηθούν τα πρωινά δρομολόγια του προαστιακού σιδηροδρόμου στη γραμμή Αθήνα-Κιάτο και αντίστροφα.


Katsoudas, Dimitrios K.\nΑποτελέσματα 1 - 70 από 70Προβολή: 20 50 100 300 Προϊόντα ανά σελίδα\nContes De La Fontaine, Tomes 2\nΣυγγραφέας: Fontaine, Jean De La\nΕκδόσεις: A. LE VASSEUR\nReimpression de l'edition de Didot (1795), revue et augmentee d'une Notice par M. Anatole De Montaiglon, avec illustrations de Fragonard, Paris 1891, tomes 2, p. [lxi+262+εικόνες εκτός κειμένου]+[360+εικόνες εκτός κειμένου].\nΚρήτης Νήσου Θέσις, Τέσσερεις Αιώνες Έντυπης Χαρτογραφίας Της Κρήτης 1477-1800\nΕκδόσεις: ΜΙΚΡΟΣ ΝΑΥΤΙΛΟΣ\nΠρώτη έκδοση, κείμενο σε δύο γλώσσες (Ελληνικά - Αγγλικά), μετάφραση Π. Καψαμπέλη, ιστορική επισκόπηση Νίκος Ανδριώτης, Ηράκλειο 2004, σελ. 359+2 δισέλιδοι αναδιπλούμενοι χάρτες. Βιομηχανική βιβλιοδεσία με διάφανο περικάλυμμα, σχήμα 2ο...\nΚρήτη, Ιστορία Και Πολιτισμός Της Κρήτης, Σύντομη Επισκόπηση\nΕκδόσεις: ΠΕΡΙΦΕΡΕΙΑ ΚΡΗΤΗΣ\nΔεύτερη έκδοση, σε 500 αντίτυπα, πεντάγλωσση (Ελληνικά - Αγγλικά - Γερμανικά - Γαλλικά - Ιταλικά), έρευνα αρχειακών πηγών - τεκμηρίωση Σπύρος Τζόκας, εκδοτική επιμέλεια Δημήτρης Λούκας, μεταφράσεις Τάσος Χουλιαράς - John O'Shea - Αικατερίνη Ιντζέ...\nThe Greek Turkish Relations And The Great Idea - Turk Yunan Iliskeleri Ve Megalo Idea\nΕκδόσεις: MINISTRY OF CIVILIZATION AND TOURISM PUBLICATIONS\nΤρίτη έκδοση, κείμενο στην Αγγλική γλώσα, Ancara 1985, σελ. 78+6 με πίνακες+6 με χάρτες. Χαρτόδετο, σχήμα 4ο (28x21), σε πολύ καλή κατάσταση.\nΕπανέκδοση παλαιότερης (1975) τού Τουρκικού Γενικού Επιτελείου, στην οποία καταγράφεται η θέση...\nConstantinople Depuis Les Origines Jusqu'a Nos Jours\nΣυγγραφέας: Young, Georges\nTraduit de l'anglais par m. Dard et M. Tenine, avec un plan, Paris 1934, p. 391.\nΠρώτη έκδοση στη γαλλική γλώσσα, Παρίσι 1934, σελ. 391. Πολυτελής Ιδιωτική βιβλιοδεσία, μαροκινό δέρμα με διακόσμηση χρυσού, διατηρημένα τα αρχικά εξώφυλλα...\nΣυγγραφέας: Featherstone, Kevin\nΠρώτη έκδοση, London 1987, σελ. viii+301. Βιομηχανική βιβλιοδεσία με περικάλυμμα, σχήμα 8ο (22,5x14,5), σε εξαιρετική κατάσταση [μόνο ζητημα, η πυκνή υπογράμμιση με μολύβι στα κεφάλαια 12 (Greek Foreign Policy 1945-1985)...\nΣυγγραφέας: Kondis, Basil\nFirst edition, printed by Stavros & Ioannis Sfakianakis, Thessaloniki 1976, p. 152.\nΠρώτη έκδοση, κείμενο στην Αγγλική γλώσσα, εκτύπωση Σταύρος & Ιωάννης Σφακιανάκης, Θεσσαλονίκη 1976, σελ. 152. Βιομηχανική βιβλιοδεσία, σχήμα 4ο...


Mousse με Nucrema – ION Sweets\nMousse με Nucrema\nΠιάτο : Παγωμένα & Δροσερά, Εύκολα & απλά\nΣυστατικά : ION Nucrema, κρέμα γάλακτος, κρυσταλλική ζάχαρη\n300 γρ Nucrema ΙON\n1.Βάζουμε την κρέμα γάλακτος στον κάδο μαζί με την ζάχαρη και χτυπάμε δυνατά με το σύρμα μέχρι η σαντιγί μας να κάνει κορυφές. Παίρνουμε 100 γρ σαντιγί και την τοποθετούμε σε μια σακούλα ζαχαροπλαστικής με κορνέ για να στολίσουμε αργότερα τη mousse μας.\n2.Προσθέτουμε μέσα στον κάδο την Νucrema και συνεχίζουμε το χτύπημα σε μέτρια ταχύτητα μέχρι να ομογενοποιηθεί το μείγμα μας.\n3.Με μια σπάτουλα τοποθετούμε το μείγμα μέσα σε μια σακούλα ζαχαροπλαστικής.\n4.Τοποθετούμε την mousse μέσα σε γυάλινα ποτήρια της αρεσκείας μας κάνοντας κυκλικές κινήσεις με τη σακούλα ζαχαροπλαστικής. Ανάλογα με το πόσο μεγάλα ή μικρά ποτήρια διαλέξουμε θα εξαρτηθούν οι μερίδες.\n5.Με την σαντιγί που έχουμε κρατήσει στην σακούλα ζαχαροπλαστικής διακοσμούμε την mousse μας.\n6.Βάζουμε μια κουτάλια του γλυκού Κακάο ΙΟΝ σε ένα σουρωτιράκι και πασπαλίζουμε ελαφρά.\n7.Μπορούμε να την σερβίρουμε αμέσως ή να την τοποθετήσουμε στο ψυγείο.\nΚρέμα με βανίλια Μαδαγασκάρης και σιρόπι σοκολάτας με Cointreau\nΚρέμα με λευκή σοκολάτα ή κλασική κουβερτούρα ΙΟΝ\nΣοκολατάκια με γλυκό του κουταλιού πορτοκάλι, φιστίκι Αιγίνης και λευκή κουβερτούρα ΙΟΝ


Μαστογραφία: Πολύτιμος σύμμαχος στον αγώνα της πρώιμης διάγνωσης του καρκίνου - Affidea Ελλάδος\nΓράφει ο Eυάγγελος Χριστοδούλου\nΙατρός ακτινοδιαγνώστης, Όμιλος Affidea\nΗ φράση «Η πρόληψη σώζει ζωές» δεν είναι ακόμα ένα μότο για να διανθίζει τις καμπάνιες ενάντια στον καρκίνο του μαστού. Στην περίπτωση του τακτικού προληπτικού μαστογραφικού ελέγχου είναι επιστημονικά αποδεδειγμένο και ισχύει σε τεράστιο βαθμό ότι μπορεί και σώζει ζωές. Αυτό φυσικά δε σημαίνει πως η μαστογραφία μπορεί να εμποδίσει την εμφάνιση της νόσου, όμως βοηθά να εντοπιστεί πολύ νωρίτερα από το χρόνο που αυτή θα γινόταν αντιληπτή από τη γυναίκα ή το γιατρό της (έως και 2 έτη νωρίτερα). Όσο πιο έγκαιρα γίνει η διάγνωση, τόσο μεγαλύτερη είναι η πιθανότητα για επιτυχημένη και πολλές φορές πλήρη θεραπεία.\nΣύμφωνα με τις τελευταίες στατιστικές μελέτες, μία στις εννέα περίπου γυναίκες στην Ευρώπη θα αναπτύξει καρκίνο του μαστού κατά τη διάρκεια της ζωής της. Στις περισσότερες περιπτώσεις ο καρκίνος του μαστού είναι σποραδικού τύπου (έως 75-80%) και η συχνότητά του αυξάνει με την ηλικία, γι’ αυτό και οι γυναίκες δεν πρέπει να εφησυχάζουν όταν δεν έχουν οικογενειακό ιστορικό. Άλλοι παράγοντες κινδύνου είναι η κληρονομικότητα, η πρώιμη έναρξη εμμήνου ρύσης, η καθυστερημένη εμμηνόπαυση, η λήψη οιστρογόνων τουλάχιστον πέντε χρόνια μετά την εμμηνόπαυση, το αλκοόλ και το κάπνισμα.\nΣύμφωνα με τις κατευθυντήριες οδηγίες του Παγκόσμιου Οργανισμού Υγείας, ο προληπτικός μαστογραφικός έλεγχος στο γυναικείο γενικό πληθυσμό αρχίζει από την ηλικία των 40 ετών, όταν δεν υπάρχει βεβαρημένο οικογενειακό ιστορικό, και γίνεται ετησίως έως τουλάχιστον και τα 75 έτη (εφόσον η μαστογραφία είναι αρνητική). Η μαστογραφία, όπως και η ψηλάφηση, συνιστάται να γίνεται από την 4η ως και τη 12η μέρα του κύκλου (σε γυναίκες αναπαραγωγικής ηλικίας), ώστε οι μαστοί να μην είναι ιδιαίτερα επώδυνοι και διογκωμένοι. Μετά την εμμηνόπαυση, δεν υφίσταται τέτοιος περιορισμός.\nΗ πρόληψη πριν από τα 40 έτη πραγματοποιείται με την κλινική εξέταση και το υπερηχογράφημα, ενώ μεταξύ 35-40 ετών συνιστάται να πραγματοποιείται η πρώτη μαστογραφία για αναφορά και σύγκριση. Σε ειδικές περιπτώσεις, όπως όταν υπάρχει οικογενειακό και ατομικό ιστορικό, κάθε γυναίκα πρέπει να συμβουλεύεται τον κλινικό ιατρό της, ο οποίος είναι ο κατάλληλος για να της συστήσει το δικό της εξατομικευμένο πρωτόκολλο παρακολούθησης.\nΑπαραίτητη είναι η αυτοεξέταση-ψηλάφηση του μαστού σε μηνιαία βάση, η οποία και συμπληρώνει το τρίπτυχο της σωστής πρόληψης μαζί με τη μαστογραφία και την κλινική εξέταση (οι περισσότεροι καρκίνοι του μαστού ψηλαφίζονται για πρώτη φορά από την ίδια τη γυναίκα και όχι από το γιατρό της). Αν μια γυναίκα ψηλαφίσει τυχαία κάποιο εξόγκωμα στο μαστό της, δε θα πρέπει να εκδηλώσει άγχος ή ακόμα και πανικό, καθώς το πιθανότερο είναι να πρόκειται για μια καλοήθη βλάβη (80% των περιπτώσεων). Ωστόσο, θα πρέπει να απευθυνθεί στον κλινικό ιατρό για την περαιτέρω διερεύνηση (μαστογραφία, υπερηχογράφημα κ.λπ.) αναλόγως των κλινικών ευρημάτων.\nΝεότερα διαγνωστικά εργαλεία για τον έλεγχο του μαστού αποτελούν η τρισδιάστατη (3D) μαστογραφία ή αλλιώς Τομοσύνθεση καθώς και η μαγνητική μαστογραφία.\nΗ τρισδιάστατη (3D) μαστογραφία, μπορεί να συμπληρώσει μια ψηφιακή μαστογραφία σε περιπτώσεις που χρειάζεται περαιτέρω διερεύνηση ενός ευρήματος, αφού η διαγνωστική της ακρίβεια δεν περιορίζεται από το φαινόμενο επιπροβολής στοιχείων. Λαμβάνονται 15 διαφορετικές τομές χαμηλής δόσης ακτινοβολίας οι οποίες ανασυντίθενται μέσω υπολογιστή σε 50-60 εικόνες με αποτέλεσμα να διακρίνονται ευκρινέστερα μικρές βλάβες οι οποίες μπορεί να μην είχαν απεικονιστεί κατάλληλα στην κλασσική ψηφιακή μαστογραφία.\nΗ μαγνητική μαστογραφία είναι μία εξέταση, χωρίς ακτινοβολία, η οποία πραγματοποιείται στον μαγνητικό τομογράφο με χορήγηση ενδοφλέβιας σκιαγραφικής ουσίας. Εφαρμόζεται συμπληρωματικά, σε περιπτώσεις διερεύνησης ευρημάτων στην ψηφιακή μαστογραφία ή/και το υπερηχογράφημα. Σε γυναίκες που ανήκουν στην κατηγορία υψηλού κινδύνου για να αναπτύξουν τη νόσο εφαρμόζεται στον προληπτικό έλεγχο. Αποτελεί μέθοδο εκλογής σε περιπτώσεις που έχει προηγηθεί επέμβαση στο μαστό, για τη διερεύνηση πιθανής υποτροπής ή ανάπτυξης νέων εστιών στον ίδιο ή στον άλλο μαστό καθώς και για τον έλεγχο της κατάστασης ενθεμάτων.\nΑξίζει να ξεκαθαριστεί ότι:\n• Ο κίνδυνος από την ακτινοβολία είναι μηδαμινός και δεν αποτελεί εμπόδιο στην προβλεπόμενη χρήση της μαστογραφίας για την έγκαιρη διάγνωση του καρκίνου του μαστού. Ακόμα και σε περίπτωση εγκυμοσύνης, αν κριθεί απαραίτητο μπορεί να πραγματοποιηθεί μαστογραφία.\n• Οι γυναίκες στις οποίες έχουν τοποθετηθεί ενθέματα για λόγους αισθητικής ή για αποκατάσταση μετά από μαστεκτομή πρέπει και αυτές να υποβάλλονται σε ετήσιο μαστογραφικό έλεγχο. Εξάλλου τα ενθέματα δεν μειώνουν τη διαγνωστική ικανότητα της μαστογραφίας.\n• Δεν υπάρχει ιδιαίτερο πρόβλημα εκτέλεσης της μαστογραφίας σε γυναίκες με μικρά ή μεγάλα στήθη. Εξάλλου, μαστογραφία μπορεί να γίνει και στους άνδρες.


Καριερισμός, παρασιτισμός… | Κιλκίς24\nΤου Νίκου Καρανίκα.\nΟ καριερισμός στην πολιτική, αλλά και ως στάση ζωής, είναι μια κίνηση αδυναμίας του ανθρώπου να αντιμετωπίσει και να απολαύσει την ζωή ως μέρος του κοινωνικού ανταγωνισμού. Η κίνηση αυτή δεν προκύπτει από την επιδίωξη για ζωτική δραστηριότητα και αναπαραγωγή αλλά για συσσώρευση πλούτου ή δόξας. Ο καριερίστας δημιουργεί μια εικόνα για το μέλλον του, διασφαλισμένη από την αγοραία φύση του canibal capitalism. Αν και κινείται στο συλλογικό λειτουργεί δίχως αξίες συνεργατικές και συλλογικές, καθώς αρνείται να μοιράσει την ικανότητα και την επιτυχία συσσωρεύοντας αξία. Ο αμοραλισμός είναι η διασφάλιση του δρόμου της επιτυχίας του σκοπού του και γι αυτό μοιάζει πάντα με αυτό που επιδιώκει.\nΣτην ριζοσπαστική αριστερά ο καριερισμός διεισδύει από τον δρόμο των στελεχών και του μηχανισμού διαχείρισης της πολιτικής. Γίνονται μια ζωντανή διαφήμιση ποντάροντας στην κατάληψη της μνήμης του άλλου, ως ικανό και χρήσιμο στέλεχος. Αν είναι εργαζόμενος στο δημόσιο η καριέρα έρχεται ως δίλημμα. Καριέρα στο δημόσιο σημαίνει μεγάλος ανταγωνισμός και σχέση καλή με το κράτος και τις κυβερνήσεις του, κάτι λίγο οξύμωρο, αλλά όχι ακατόρθωτο. Καριέρα στο δημόσιο ή στο κόμμα; Αυτό που μας ενδιαφέρει είναι ο καριερισμός στην πολιτκή. Είναι αρνητικό χαρακτηριστικό γιατί παράγεται στον συλλογικό βίο και τον προσβάλει για να εξυπηρετήσει προσωπικούς σκοπούς.\nΟ καριερισμός είναι σαν την χολέρα και μολύνει όλο το περιβάλλον. Οι ενδείξεις έρχονται από τα πρώτα βήματα: απόσπαση αρχικά στο κόμμα, στελεχοποίηση, αξιοποίηση του ελεύθερου χρόνου για ανάδειξη -διαφήμιση και καταλήγει ευρωβουλευτής- βουλευτής – υπουργός, διευθυντής. Αυτό δεν σημαίνει ότι όποιος και όποια είναι σε τέτοια θέση έχει καταλήξει από μια αρχική σχεδίαση για εξυπηρέτηση τέτοιων σκοπών. Οι καριερίστικες φυσιογνωμίες είναι αυτές που πλησιάζουν το πολιτικό διακύβευμα με κριτήριο την καριέρα και γιαυτό πολύ εύκολα μετατοπίζονται κάνοντάς τους να ταιριάζουν πάντα με τον σκοπό τους. Ο καριερίστας ικανοποιεί την ηγεσία όταν είναι παρούσα για να γίνεται μέρος της αλλά μετριάζει τις διαφωνίες και τις κάνει εργαλείο για την διασφάλιση των συσχετισμών.\nΑνήκει στην ίδια οικογένεια αδυναμιών με τον φιλόδοξο και γιαυτό οι ανταγωνισμοί του έχουν στο στόχαστρο τις φιλοδοξίες των άλλων όταν μπαίνουν στο κύκλο των επιθυμιών του. Φιλόδοξοι και καριερίστες στήνουν καιροσκοπικές σχέσεις και δυσφημούν τον συλλογικό βίο. Η καριέρα διασφαλίζει την φιλοδοξία που ξεπερνάει το κοινωνικό του status και τον ανεβάζει στα μάτια των δικών του αναφορών. Συνδυάζει χρήμα και δόξα και κυκλοφορεί όπως ένα παγόνι επιδεικνύοντας την επιτυχία του. Ακολουθεί τον νόμιμο δρόμο και είναι ευυπόληπτος δίχως να προκαλεί.\nΤα παράσιτα είναι εκτός από ατομικές προσπάθειες διαβίωσης και συλλογικές. Στο ατομικό είναι μέλη που τριγυρίζουν στους μηχανισμούς και τους διαδρόμους- γραφεία, συνήθως δίχως παραγωγή έργου. Ελέγχουν τι γίνεται και λατρεύουν το κουτσομπολιό και την πολιτική φλυαρία. Συνήθως ανεπάγγελτοι και εξαρτημένοι από τον οργανισμό αποκτούν αξία στις θέσεις που κατέχουν. Τρέφονται από την γραφειοκρατία και ικανοποιούνται με τις ικανότητες των άλλων ενώ απομυζούν την ενέργεια του συλλογικού. Οι ‘ενοχές’ τους δεν τους απομονώνουν αλλά αντιθέτως τους κάνουν διεισδυτικούς.\nΣτο συλλογικό υπάρχουν ως ομάδες που τρέχουν και κολλάνε σε ζωντανό μεγάλο οργανισμό με σκοπό την δημόσια ύπαρξη , τα μεγάλα ακροατήρια, τις οικονομικές διευκολύνσεις και κουβαλάνε την τέχνη της διάσπασης με απώτερο σκοπό την επανάληψη αυτού του κύκλου με περισσότερες ακτίνες. Η διάμετρός τους, το εμβαδόν τους είναι πάντα το ανάλογο και αυτό βεβαιώνει την αδυναμία τους να ενωθούν σε κάτι κοινό. Πολιτικά θεωρούν ότι συμβάλουν καθοριστικά ως νεροκουβαλητές της αλήθειας και αυτό τους κάνει να συμμαχούν με αδύναμα μέρη του πολιτικού οργανισμού και κολλάνε ως τσιμπούρια στην γραφειοκρατεία. Γρήγορα αποκτούν προσβάσεις σε όλα τα λειτουργικά όργανα με σκοπό την αποδοχή τους. Θεωρούν τον εαυτό τους πολιτικούς τιμητές της δικαίωσης μιας -κάποιας- πολιτικής και κατασκευάζουν το υποκείμενο της αλήθειας τους ως ‘επαναστατικές’ αφηγήσεις που δεν μπορούν να αφομοιωθούν ή να ενωθούν. Είναι εμπόδιο στην στρατηγική του κόμματος -πολιτικού οργανισμού όχι μόνο γιατί ζουν εις βάρος του οικονομικά αλλά και γιατί χαράζουν διαφορετική πολιτική.\nΠοιο συγκεκριμένα στον συριζα είναι ομάδες που τις αναγνωρίζεις γιατί κουβαλάνε την αισθητική των Ιεχωβάδων με μια πιεστική παρουσία της εφημερίδας τους. Πάντα με διαφορετικό πολιτικό προφίλ τριγυρίζουν με πανό γύρω -γύρω και μέσα στο κύριο σώμα μιας διαμαρτυρίας ή εκδήλωσης στήνοντας την ξεχωριστή ‘πολιτική πραμάτεια τους σε πάγκους, προσπαθώντας να μιλήσουν και να πουλήσουν. Δεν κινούνται στον ίδιο άξονα αρχών και αξιωμάτων γιαυτό και συμμαχούν με παράταιρες ομάδες (την δεκαετία του 1990-2000 ήταν στο πασοκ, τώρα μοιράστηκαν σε συριζα και ανταρσυα ) Διεισδύουν στις κοινωνικές συλλογικότητες με σκοπό την διάσπαση και την δημιουργία παράλληλων ομάδων (μεταναστευτικό, αντιφασιστικό, ζητήματα φύλου, αλληλεγγύη…). Τα πολιτικά παράσιτα είναι κακοήθεις οργανισμοί γιατί δεν είναι με την πολιτική αμοιβαιότητα που παράγει κοινά αισθήματα που ενεργοποιούν την πολιτική και κάνουν κακό στην ενιαία έκφραση των πολιτικών διακυβευμάτων. Έχουν τις δικές τους προτεραιότητες και γιαυτό γίνονται φορείς του εαυτού τους και μόνο. Δημαγωγία και βερμπαλισμός είναι τα χαρακτηριστικά τους ενω μερικοί λένε ότι κατάγονται από κάποιον τροτσκισμό για να λόγους ιστορικής ασφάλειας.\nΛαμόγια είναι αυτοί και αυτές που προσκολλώνται στο κόμμα με σκοπό να καρπωθούν κέρδη. Δεν επιδιώκουν να γίνουν υπουργοί αλλά προσδοκούν μεγάλα κέρδη από προγράμματα, μίζες, δημόσιες επενδύσεις. Είναι πανταχού παρόν και τα πάντα είναι γι αυτούς μια ευκαιρία για κέρδος. Δεν κινούνται στις δημοκρατικές και νόμιμες διαδικασίες και επωφελούνται οικονομικά έχοντας συνάψει συμμαχίες με κάθε αρμόδιο οργανισμό και υπηρεσία. Οι σχέσεις τους με το κόμμα είναι σχέσεις που δομούνται ευκαιριακά και ανεξάρτητα από τα επίδικα. Δεν είναι τυχοδιώκτες αν και έχουν ομοιότητες και η πολιτική τους συμπεριφορά καθορίζεται από τα κέρδη που θα αποκτήσουν. Δημιουργούν από ανάγκη σχέσεις με στελέχη ώστε να έχουν πρόσβαση στην γνώση που θα τους δώσει την δυνατότητα να κερδίσουν. Είναι αμοραλιστές και βλάπτουν τον συλλογικό βίο.\nΌλες αυτές οι περιπτώσεις αντιμετωπίζονται μόνο με κανόνες και αντι κίνητρα που θα χαρακτηρίζονται από την διαφάνεια των δημοκρατικών θεσμών. Οι μισθοί υπουργών, βουλευτών, ευρωβουλευτών και διευθυντών όπως και η διάρκεια ανάληψης των ευθυνών δεν πρέπει να είναι κίνητρο για καριέρα, χρήμα και δόξα και αυτό γίνεται μόνο αν οι ‘απολαβές’ δεν συσσωρεύουν δύναμη και μοιράζονται δημοκρατικά.


Λουδοβίκος Ναπολέων Βοναπάρτης - Βικιπαίδεια\n(Ανακατεύθυνση από Ναπολέων, αυτοκρατορικός πρίγκιπας)\nΑυτοκρατορικός Πρίγκιπας της Γαλλίας\nΟ Λουδοβίκος Ναπολέων το 1878\n9 Ιανουαρίου 1873 - 1 Ιουνίου 1879\nΒίκτωρ Ναπολέων Βοναπάρτης\n16 Μαρτίου 1856\nΠαρίσι, Γαλλική Αυτοκρατορία\n1 Ιουνίου 1879 (23 ετών)\nΑββαείο του Αγίου Μιχαήλ, Φάρνμπορο\nΝαπολέων Ευγένιος Λουδοβίκος Ιωάννης Ιωσήφ Βοναπάρτης\nΟ Αυτοκρατορικός Πρίγκιπας Ναπολέων (πλήρες όνομα: Ναπολέων Ευγένιος Λουδοβίκος Ιωάννης Ιωσήφ Βοναπάρτης, 16 Μαρτίου 1856 – 1 Ιουνίου 1879), γνωστός και ως Λουδοβίκος Ναπολέων, ήταν το μοναδικό παιδί του Ναπολέοντα Γ΄, Αυτοκράτορα των Γάλλων και της Αυτοκράτειρας Ευγενίας. Μετά την ενθρόνιση του πατέρα του το 1870, μετακόμισε με την οικογένειά του στην Αγγλία. Με το θάνατο του πατέρα του, τον Ιανουάριο του 1873, ανακηρύχθηκε από την βοναπαρτική παράταξη ως Αυτοκράτορας Ναπολέων Δ΄.\nΒρισκόμενος στην Αγγλία, φοίτησε στη Βασιλική Στρατιωτική Ακαδημία του Γούλιτς. Θέλοντας να εμπλακεί σε πολεμική δράση, έπεισε τους Βρετανούς να του επιτρέψουν να συμμετάσχει στον Πόλεμο Άγγλων-Ζουλού. Το 1879, υπηρετώντας με τις βρετανικές στρατιωτικές δυνάμεις, σκοτώθηκε σε μια συμπλοκή από μια ομάδα Ζουλού. Ο πρόωρος θάνατός του προκάλεσε διεθνή αίσθηση και σοκ σε όλη την Ευρώπη, καθώς ήταν η τελευταία σοβαρή δυναστική ελπίδα για την αποκατάσταση του Οίκου του Βοναπάρτη στον θρόνο της Γαλλίας.\nO Ναπολέων Ευγένιος Λουδοβίκος Ιωάννης Ιωσήφ ήταν το μόνο τέκνο του Ναπολέοντα Γ΄ των Γάλλων και της Ευγενίας ντε Μοντίχο, Κόμισσας του Τέμπα και Μαρκησίας του Αρντάλες, κόρης του Συπριάνο δε Παραφόξ υ Πορτοκαρέρο, 13ου Δούκα του Πενιαράνντα δελ Ντουέρο.\nΣταδιοδρόμησε στο Βρετανικό Στρατό και το 1879 σκοτώθηκε πολεμώντας στο Βασίλειο των Ζουλού (νυν ΚουαΖούλου Νατάλ) στη Νότιο Αφρική. Τάφηκε στο Αββαείο του Αγίου Μιχαήλ στο Φάρνμπορο της Αγγλίας.\nΣτο λήμμα αυτό έχει ενσωματωθεί κείμενο από το λήμμα Napoléon, Prince Imperial της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Λουδοβίκος_Ναπολέων_Βοναπάρτης&oldid=9368008"\nΤελευταία τροποποίηση 08:13, 11 Μαρτίου 2022.


Cinobo: Νέες ταινίες και αφιερώματα τον Απρίλιο - Monopoli.gr\nCinobo: Νέες ταινίες και αφιερώματα τον Απρίλιο\nH νέα ελληνική streaming πλατφόρμα ανανεώνει το πρόγραμμά της με ταινίες της Ανιές Βαρντά, του Τσάρλι Τσάπλιν και άλλων σκηνοθετών.\nAgnes Varda, Faces Places\nΛίγο πριν κλείσει τον πρώτο μήνα λειτουργίας του, το Cinobo – η νέα ελληνική streaming πλατφόρμα – συνεχίζει τη δυναμική του παρουσία στο κινηματογραφικό γίγνεσθαι και τον Απρίλιο, φέρνοντας στο κοινό της Ελλάδας και της Κύπρου βραβευμένες ταινίες από καταξιωμένους σκηνοθέτες όλου του κόσμου.\nΟ Απρίλιος ανοίγει με το μεγάλο αφιέρωμα στη Γαλλίδα σκηνοθέτη Ανιές Βαρντά και την προβολή του φιλμ La Pointe Courte, την πρώτη μεγάλου μήκους ταινία της πολυσχιδούς δημιουργού που σηματοδότησε και την αρχή της νουβέλ βαγκ.\nBombshell, The Hedy Lamarr Story (2017)\nΛίγα λόγια για το Cinobo\nΤο Cinobo (Cinema No Borders) είναι η νέα ελληνική συνδρομητική streaming (sVOD) πλατφόρμα που ξεκίνησε τη λειτουργία της στις 12 Μαρτίου σε Ελλάδα και Κύπρο. Πρόκειται για τη μεγαλύτερη συλλογή ανεξάρτητου και arthouse κινηματογράφου, με εκατοντάδες ταινίες επιλεγμένες και κατηγοριοποιημένες από επαγγελματίες curators του κινηματογραφικού χώρου.\nΜε μόλις 7,99€ τον μήνα, δωρεάν δοκιμή 14 ημερών και δυνατότητα ακύρωσης ανά πάσα στιγμή, οι συνδρομητές του Cinobo μπορούν να παρακολουθήσουν απεριόριστα επιλεγμένο κινηματογραφικό περιεχόμενο από όλο τον κόσμο με ελληνικούς υπότιτλους.\nΗ πλατφόρμα ανανεώνεται σε εβδομαδιαία βάση με μία «Πρεμιέρα Cinobo» και δύο νέες προσθήκες, ενώ παρουσιάζει ανά 15 ημέρες εκτενή αφιερώματα και συλλογές.\nΗ υπηρεσία παρέχει τη δυνατότητα προβολής ταινιών σε High Definition και με 5.1 surround ήχο για την ultimate κινηματογραφική εμπειρία. Είναι διαθέσιμη σε ηλεκτρονικό υπολογιστή μέσω ιστοσελίδας, καθώς επίσης μέσω της Cinobo εφαρμογής σε smartphone και tablet (Αndroid, iOS) και Smart TV (Android, LG).\nΜε μία μηνιαία συνδρομή ο χρήστης έχει απεριόριστη πρόσβαση από όλες τις υποστηριζόμενες συσκευές, δυνατότητα θέασης σε δύο οθόνες ταυτόχρονα και τη δυνατότητα να ακυρώσει και να συνεχίσει τη συνδρομή του ανά πάσα στιγμή χωρίς επιπλέον χρεώσεις. Το Cinobo παρέχει τη δυνατότητα προβολής εκτός σύνδεσης (offline-viewing) για προβολή ταινιών on the go, λειτουργία continue-watching για συνέχεια αναπαραγωγής της ταινίας από οποιαδήποτε συσκευή, δυνατότητα πρόσθεσης ταινιών στη λίστα του χρήστη και λειτουργία γονικού ελέγχου.\nΔείτε το teaser trailer του Cinobo:\nΔΙΑΒΑΣΤΕ ΑΚΟΜΑCinobo: Η νέα ελληνική streaming πλατφόρμα που φέρνει το ανεξάρτητο σινεμά στις οθόνες μας12.09.2018\nTAGS: cinobostreamingΑνιές ΒαρντάΑπρίλιοςαφιερώματαΕλληνική υπηρεσίακινηματογραφικά αφιερώματανέαπλατφόρμαπολιτισμόςπρόγραμμασινεμάσυνδρομητικήταινίεςτέχνηΤσάρλι Τσάπλιν


** KOTIKI HOSTEL, ΜΌΣΧΑ **\nZemlyanoy Val Street 23, Bldg. 1, Μόσχα, Ρωσία\nΤο Kotiki Hostel προσφέρει οικονομικό κατάλυμα στη Μόσχα.\nΒρίσκεται στην περιοχή Basmanny της Μόσχας, μόλις 30 λεπτά από Θέατρο Μπολσόι, Μαυσωλείο του Λένιν και Κόκκινη Πλατεία. Οι επισκέπτες μπορούν να φτάσουν στο κέντρο της Μόσχας που είναι 3 χλμ μακριά.\nΤο ξενοδοχείο προσφέρει 20 δωμάτια. Όλα διαθέτουν θυρίδα ασφαλείας, γκαρνταρόμπα, θέρμανση, ντουλάπι τροφίμων και φούρνο μικροκυμάτων. Τα δωμάτια είναι εξοπλισμένα με φρυγανιέρα και πλυντήριο ρούχων.\nΟ σταθμός του τρένου Kursky απέχει 5 λεπτά με τα πόδια. Το Kotiki Hostel βρίσκεται περίπου 30 χλμ από το αεροδρόμιο Sheremetyevo.\nΟι επισκέπτες μπορούν να χρησιμοποιήσουν καθαριστήριο, 24ωρη ρεσεψιόν και υπηρεσία καθαρισμού δωματίου, καθώς και αποθήκευση αποσκευών, δωρεάν στάθμευση και ανελκυστήρα.\nΤο κατάλυμα προσφέρει παιδότοπο, αίθουσα παιχνιδιών και επιτραπέζια παιχνίδια για πελάτες με παιδιά.\nKotiki Hostel, Ρωσία\nΞενοδοχείο επιπλωμένων διαμερισμάτων Andries Πάφος: Κύπρος;\nΞενοδοχείο ξενοδοχείο κισσός Πάφος: Κύπρος;\nΞενοδοχείο Luxor Φραγκφούρτη: Γερμανία;\nΞενοδοχείο Juan Miguel Γρανάδα: Ισπανία;\nΞενοδοχείο Ambassador Frankfurt Φραγκφούρτη: Γερμανία;\nΞενοδοχείο Excelsior Frankfurt Φραγκφούρτη: Γερμανία;\nΞενοδοχείο Monopol Φραγκφούρτη: Γερμανία;\nΞενοδοχείο Alhambra Γρανάδα: Ισπανία;\nΞενοδοχείο Golden Sand Λορέτ Ντε Μαρ: Ισπανία;\nΞενοδοχείο Aura Boutique Σιντέ: Τουρκία;\nΞενοδοχείο Minh Phat Πόλη Χο Τσι Μινχ: Βιετνάμ;\nΞενοδοχείο Saigon Zoom Πόλη Χο Τσι Μινχ: Βιετνάμ;\nΞενοδοχείο επιπλωμένων διαμερισμάτων Hoa Phat & Πόλη Χο Τσι Μινχ: Βιετνάμ;\nΞενοδοχείο Orient Πόλη Χο Τσι Μινχ: Βιετνάμ;\nΞενοδοχείο Emirkan Σιντέ: Τουρκία;\nΞενοδοχείο De Γρανάδα: Ισπανία;\nBed and Breakfast Fiera Maglo' Μπολόνια: Ιταλία;\nBed and Breakfast Center Town Μπολόνια: Ιταλία;\nΞενοδοχείο Sol Y Sombra Μπένιντορμ: Ισπανία;\nBed and Breakfast Hi Boutique Βαλένθια: Ισπανία;\nΞενοδοχείο Casual Del Cine Βαλένθια: Ισπανία;\nBed and Breakfast Eclipse Κανκούν: Μεξικό;\nΘέρετρο Gr Caribe By Solaris Deluxe All Inclusive Κανκούν: Μεξικό;\nBed and Breakfast Casa Alfareria 59 Σεβίλλη: Ισπανία;


Αντίδραση, μετά τη «σφαγή»\nΖόρικη εβδομάδα αυτή που πέρασε και ολοκληρώνεται το διήμερο, αφού θα έχουμε τρίτη αγωνιστική μέσα σε λίγες μέρες. Κάποιες ομάδες προτίμησαν το rotation μεσοβδόμαδα, κάποιες άλλες δεν είχαν τέτοια πολυτέλεια και δεν αποκλείεται να βγάλουν κούραση. Συνεπώς, είναι πιο δύσκολο και το δικό μας έργο, ειδικά στα πρωταθλήματα που είχαν εμβόλιμη αγωνιστική. Πάμε να δούμε τι έχουμε!\nΞεκίνημα με Λατινική Αμερική, όπου θα σταθώ σε τρεις… κόμπους στη Χιλή, τρία ματς όπου περιμένω γκολ και πάω με G/G & over. Πρώτα το ντέρμπι Ουν. ντε Τσίλε – Κόλο Κόλο, αύριο το Σαν Λουίς – Άουνταξ Ιταλιάνο, αλλά και το Ουνιόν Εσπανιόλα – Σαντιάγο Γουόντερερς, όπου εδώ η προϊστορία είναι πραγματικά εντυπωσιακή (6 συνεχόμενα).\nΤίποτα ιδιαίτερα από Μεξικό, απλά σημειώστε πως Πατσούκα και Τίγκρες είχαν ρεβάνς μεσοβδόμαδα για το CONCACAF Champions League, όπου προκρίθηκαν στον τελικό, κάτι ανάλογο έκαναν Τσίβας Γουαδαλαχάρα και Μονάρκας κόντρα σε Μοντερέι και Κρους Ασούλ, όσον αφορά το Κύπελλο Μεξικού.\nΌσο για την Αργεντινή, ξεχωρίζει η επιστροφή του τεχνικού της Τίγκρε, Φακούντο Σάβα, ως αντίπαλος της Ράσινγκ Κλουμπ, από την οποία θυμήθηκε μεσοβδόμαδα να ζητήσει την αποζημίωσή του, μετά την περσινή απόλυση. Νέο τεχνικό θα έχει η Μπελγράνο, τον Σεμπαστιάν Μέντες (πρώην Γοδόι Κρους), αντί του Μαδελόν που απολύθηκε. Τέλος και ο Γκρέλακ από την Κίλμες, η οποία θα πάει με υπηρεσιακό στο «Μονουμεντάλ» κόντρα στη Ρίβερ.\nΕρχόμαστε Ευρώπη, όπου στα περισσότερα πρωταθλήματα οι αποδόσεις δε βοηθάνε. Θα σταθώ σ΄ ένα σημείο που μου έκανε «κλικ» από Πορτογαλία και είναι ο άσος της Ρίο Άβε. Μετά την πρόκριση της Μπενφίκα και της Γκιμαράες στον τελικό του Κυπέλλου, αν οι δύο ομάδες τερματίσουν εντός πεντάδας, τότε και η 6η θέση οδηγεί στην Ευρώπη. Τη συγκεκριμένη την κυνηγάει η Ρίο Άβε, η οποία έχει εξαιρετική παράδοση απέναντι στη Σετούμπαλ (8 σερί νίκες) και βλέπω να τη συνεχίζει.\nΑπαραίτητη στάση και στην ελληνική Super League, αφού βρισκόμαστε τρεις αγωνιστικές πριν το τέλος. Γίνεται μάχη για την -αγωνιστική- σωτηρία, αφού το τι θα γίνει με τις άδειες δεν μπορούμε να το γνωρίζουμε. Ο Ηρακλής έπιασε το Λεβαδειακό με τη νίκη του μεσοβδόμαδα, αλλά υστερεί σε ισοβαθμία. Φαινομενικά, έχει πιο βατό πρόγραμμα, αλλά στην Ελλάδα ποτέ δεν μπορείς να είσαι σίγουρος για τίποτα, ειδικά όταν μιλάμε για τελευταίες αγωνιστικές. Και το λέω αυτό γιατί ο Λεβαδειακός μπορεί να μην πάρει πόντο, μπορεί όμως να κάνει και δύο νίκες. Εδώ που το έφερε ο Ηρακλής, οφείλει να το «καθαρίσει» όσο πιο νωρίς γίνεται, για αυτό και τον βλέπω να κερδίζει στα Γιάννενα τον ΠΑΣ, που δε θα έχει τον πρώτο σκόρερ Κόντε. Επειδή, μπορεί να του κάνει και ο βαθμός στη διάρκεια του αγώνα (αν χάνει με καθαρό σκορ ο Λεβαδειακός), σε πιο καλό δελτίο θα πάω με το Χ2.\nΠάμε στην Ισπανία και την Primera Division, όπου «ζεστή» επιλογή δεν έχω. Βλέπω την Μπαρτσελόνα να συνεχίζει την καλή παράδοση στο «Ροσαλέδα» και να κερδίζει τη Μάλαγα, αλλά επειδή το διπλό είναι χαμηλό, θα το συνδυάσω με over, αφού μπορεί να βρουν δίχτυα και οι γηπεδούχοι.\nΣτο ντέρμπι της Μαδρίτης, δεν μπορώ να βγάλω άκρη, αφού αμφότερες βρίσκονται σε καλή κατάσταση και το ματς μπορεί να πάει παντού. Πιθανό G/G & over το Θέλτα – Έιμπαρ, ενώ θα ρισκάρω με τη Γρανάδα, που παίζει ένα από τα τελευταία της χαρτιά για να μείνει στο «κόλπο» της παραμονής, απέναντι στην άνετη πλέον Βαλένθια.\nΤρεις άσοι κι ένα G/G στη Segunda, αυτό στο Αλμερία – Σαραγόσα. Από τους άσους, πιο «ζεστός» είμαι για την Οβιέδο, από την οποία περιμένω αντίδραση, μετά τη «σφαγή» που έφαγε την προηγούμενη εβδομάδα στην Τενερίφη. Οι Αστουριάνοι ηττήθηκαν 1-0 μ΄ ένα πέναλτι – φάντασμα, ενώ έχασαν και 4-5 μεγάλες ευκαιρίες, πριν και μετά το γκολ, το οποίο δέχτηκαν στο 17΄. Η UCAM Μούρθια μπορεί να μη χάνει στα 6 τελευταία, αλλά το σερί της είναι σε μεγάλο βαθμό πλασματικό και βλέπω να τελειώνει στο «Ταρτιέρε».\nΗ Μαγιόρκα έστειλε τον Ολαϊθόλα κι έδωσε τα ηνία στον Σέρχι Μπαρχουάν, ώστε να τη βγάλει από την επικίνδυνη ζώνη. Ντεμπουτάρει στο κρίσιμο ματς με την Ταραγόνα και παρά την απουσία του Κούλιο, πιστεύω πως θα βρει τον τρόπο να το πάρει. Τρίτος άσος κατά σειρά, αυτός της Έλτσε, που έχασε άδικα στην Κόρδοβα και δεν αισθάνεται άνετα βαθμολογικά. Έχει ευκαιρία να επιστρέψει στις νίκες, υποδεχόμενη τη Σεβίλλη Β΄, αντίπαλο σαφώς στα μέτρα της.\nΗρακλής Χ2 – Οβιέδο\nΜαγιόρκα – Μπάρτσα 2 & over\nΈλτσε – Ρίο Άβε\nΘέλτα G/G & over – Αλμερία G/G


Χρήση του εργαλείου πένας στο Photoshop | Δημιουργικά στο Διαδίκτυο\nAntonio L. Carter | | Photoshop, Διάφοροι\nΤο εργαλείο πένας είναι ένα εργαλείο σχεδίασης, Όμως πολύ πιο κρύβεται πίσω από αυτήν την απλή εμφάνιση, έχοντας μια ευελιξία που το καθιστά ένα από τα πιο ευπροσάρμοστα εργαλεία του Photoshop.\nΣήμερα πρόκειται να συνεχίσουμε να μιλάμε για τα εργαλεία σχεδίασης του Adobe Photoshop, και ιδίως για τις προηγμένες επιλογές του εργαλείου Pen. Σας αφήνω με το βίντεο φροντιστήριο, Χρήση του εργαλείου πένας στο Adobe Photoshop. Ελπίζω να σας αρέσει η είσοδος.\nΣε μια παλιά είσοδο, Πώς να χρωματίσετε και να χρωματίσετε τα σχέδιά μας με το Adobe Photoshop, είδαμε Πώς να χρησιμοποιήσετε το εργαλείο πένας για να μελάνι ή να δημιουργήσετε το Line Art. Παρεμπιπτόντως, το πακέτο των πινέλων που χρησιμοποιώ σε αυτό το σεμινάριο, μπορείτε να το κατεβάσετε από το τελευταίο μέρος και θα σας εξυπηρετήσει για αυτό το βίντεο φροντιστήριο, καθώς και μελάνι με άνεση οποιοδήποτε από τα σχέδια μολυβιού σας. Ας αρχίσουμε.\nΤο πρώτο πράγμα είναι να ανοίξετε ένα έγγραφο που περιέχει ένα σχέδιο μολυβιού ή μελανιού που θέλουμε να ψηφιοποιήσουμε.\nΑς είναι χρησιμοποιήστε το εργαλείο πινέλου σε συνδυασμό με το εργαλείο πένας για τη μελάνη του σχεδίου μας.\nΔημιουργούμε ένα νέο επίπεδο στην παλέτα επιπέδων.\nΜε το εργαλείο Brush επιλεγμένο, πηγαίνουμε στον πίνακα πινέλων. Εκεί θα επιλέξουμε το πινέλο με το οποίο θέλουμε να ζωγραφίσουμε. Το αποφοιτήσαμε.\nΕπιλέγουμε το εργαλείο πένας.\nΕντοπίζουμε με το εργαλείο πένας το σχέδιο που θέλουμε να μελάνι.\nΜόλις εντοπιστεί, κάνουμε δεξί κλικ και το μενού εργαλείων που εμφανίζεται, επιλέγουμε Διαδρομή διάρθρωσης.\nΑπό το παράθυρο διαλόγου που εμφανίζεται, επιλέγουμε το εργαλείο πινέλου και αφήνουμε την επιλογή Προσομοίωση πίεσης. Το δίνουμε εντάξει.\nΈχουμε ήδη εντοπίσει το σχέδιο.\nΚάνουμε δεξί κλικ και Από το μενού εργαλείων, επιλέγουμε Διαγραφή ίχνους.\nΜπορούμε επίσης να εντοπίσουμε φιγούρες μέσα σε φωτογραφίες, για να εφαρμόσετε εφέ όπως Blur ή Burn.\nΑπλώς πρέπει εντοπίστε όπου θέλουμε να πάει το αποτέλεσμα και μόλις κλείσει η διαδρομή, κάντε δεξί κλικ και επιλέξτε Διαδρομή διάρθρωσης.\nΑπό το παράθυρο διαλόγου που βγαίνει μπορούμε να επιλέξουμε το αποτέλεσμα που θέλουμε να εφαρμόσουμε στη διάταξή μας.\nΜέσα στο εκπαιδευτικό βίντεο Δίνω μια ευρεία εξήγηση και στα δύο πράγματα.\nΧωρίς περισσότερο χαιρετισμό και σας προσκαλώ να φύγετε τα σχόλια, τα αιτήματα ή τις προτάσεις σας είτε μέσω των σχολίων σε αυτήν την ανάρτηση είτε μέσω της σελίδας μας στο Facebook.\nΠλήρης διαδρομή προς το άρθρο: Δημιουργικό στο διαδίκτυο » Εργαλεία σχεδιασμού » Photoshop » Χρήση του εργαλείου πένας στο Adobe Photoshop\n11 Υφές νερού για τα σχέδιά σας


Κουζινολαγνεία: Να σταμναγκαθιαστείς ή να μη σταμναγκαθιαστείς?\nΑναρτήθηκε από Marina στις Πέμπτη, Ιουνίου 14, 2007\nΔεν μπορώ να πω ότι συμφωνώ με τους μεν ή τους δε. Στοιχεία αλήθειας υπάρχουν και στις δύο απόψεις.\n...έχετε φάει φρικασέ με σταμναγκάθι; Ό,τι και να πω είναι λίγο, αν μάλιστα το χόρτο είναι άγριο...\nΑ! Και κάτι άλλο. Όποιος έχει μαζέψει (άγριο) σταμναγκάθι δικαιολογεί την τσιμπημένη τιμή του. Είναι εξαιρετικά δύσκολο. Αλλά έτσι δεν γίνεται με τα περισσότερα αγαθά; Φτηνά για αυτόν που τα πουλάει, ακριβά γι' αυτόν που τα αγοράζει.\nΠάντως εγω προτιμώ τα χορταρικά μου λιγότερο σινιέ.\nΟσο καλά κι αν είναι.\nΜου αρέσουν αυτές οι κουβέντες ειδικά όταν υπάρχουν διαφωνίες.\nΠροφανώς και οι δύο πλευρές έχουν τα επιχειρήματα τους.\nΣυμφωνώ απόλυτα πως θα πάω έξω να δοκιμάσω αυτό δεν κάνω εγώ, η φίλη μου ή η μαμά μου αλλά συχνά φτάνουμε στην άλλη άκρη.\nΤο θέμα είναι να μην γίνει κάτι μόδα.\nΚάτι σαν την ροκαπαρμεζάνα ένα πράγμα όπου την βρίσκεις πλέον και σε κουτούκια!!!\nΗ για την τιμή της πεσκαντρίτσας στην μ.Λ. (μετά Λαζάρου) εποχή.\nΔυστυχώς ο νεοπλουτισμός στην Ελλάδα δεν αφήνει τις τιμές στην αγορά να ισορροπήσουν...\nΥΓ. Γνώμη δεν έχω γιατί δεν έχω δοκιμάσει ακόμη.\nΔεν έχω δοκιμάσει ούτε εγώ. Κι έλεγα ότι 8 ευρώ που το βλέπω στο σμ είναι ακριβά...\nΕγώ είχα δοκιμάσει στα Χανια αρνάκι με σταμναγκάθι πριν 3 χρονια. Δεν το είχα ξανακούσει αλλά ήθελα να δοκιμάσω κάτι παραδσιακό. Πόλύ χαρακτηριστική γεύση αλλα μου είχε φανεί πολύ πικρό... Ίσως να είναι απο τις γεύσεις που σε ξενίζουν στην αρχή και μετά εθίζεσαι.. Πάντως ποτέ δεν το περίμενα ότι θα γινότανε μόδα!\nΚαι για τους ολιγότερο μυημένους πολύ ενδιαφέρον το κείμενο. Κρίμα που το σάιτ των κρητίκαρων είναι μόνο για μέλη. ΑΠό γεύση δεν ξέρω, αλλά από όνομα σκίζει: Σταμναγκάθι WOW χορταίνεις να το προφέρεις!\nτο σταμναγκαθι ειναι ενα χόρτο που στην αγρια του μορφη ειναι αψυ, πικρο και γλυκο μαζι.\nΥπάρχει βέβαια και η σπαρτη του εκδοση η οποία ειναι πιο ηπια μεν αλλα και παλι εχει ενδιαφέρον χαρακτηρα και το πικρόγλυκο σε πολυ καλη ισορροπια...\nειτε ωμο με λαδολεμονο ειτε βρασμένα ειναι απο τα πιο ενδιαφεροντα χορτα που εχω δουλεψει, χωρις αυτοι να σημαινει οτι δεν ειναι υπερτιμημενο...\nπου χου την ανοιξη στο βολο εχω πετυχει στη λαικη ¨"φτέρα" η οποια ειναι η τρυφερη φυτρα της φτερης (σαν σπαραγγια ενα πραμα) που ειναι απιστευτο χορτο...\nολα ειναι θεμα μοδας δυστυχως..\ncrazy chef, σε λαϊκές βρίσκεις τα πιο περίεργα πράγματα..μακάριοι όσοι ξέρουν να τα αναδεικνύουν κιόλας. "Φτέρα" ε? Δεν το έχω ξανακούσει!!\nΕτσι και "πιάσει΄" όμως η φτέρα..να δώ πόσο θα πωλείται!!


Αξεσουάρ Καροτσιού: Μίνι Πετσέτα Ταξιδιού\nΜίνι Πετσέτα Ταξιδιού\nΕπιλογή Green Orange Yellow Blue\nΜίνι Πετσέτα Ταξιδιού Αξεσουάρ Καροτσιού\nΠετσέτα εξαιρετικά μικρή, ελαφριά και μαλακή. Αντιβακτηριακή. Απορροφά πάνω από 2 φορές το βάρος της σε νερό! Η θήκη μεταφοράς είναι αεριζόμενη ώστε να στεγνώνει πιο γρήγορα, ενώ διαθέτει ειδικό γάντζο τύπου καραμπινέρ, για εύκολη μεταφορά. Ιδανικό για την βόλτα, το ταξίδι, το παιδικό σταθμό, το σχολείο και για αθλητικές δραστηριότητες. Διαστάσεις πετσέτας: 40 x 40εκ. Διαστάσεις θήκης: 9 x 4-4,5εκ. Βάρος: 25γρ.


Ιππότες - Το ''πάρτι'' των Ιπποτών! - - Ποδόσφαιρο - www.12sports.gr\nΕκτύπωση θέματος  2489 αναγνώσεις\nΟι Ιππότες εξέδωσαν ανακοίνωση για το πάρτι που οργάνωσαν με την παρουσία των παιδιών U8, που συμμετείχαν στο διεθνές τουρνουά. Αναλυτικά: ''Ένα ξέφρενο απόγευμα πέρασαν οι αθλητές και προπονητές των ομάδων Κ-8 που συμμετείχαν στο 6ο Διεθνές Τουρνουά Ποδοσφαίρου «The Cup of Rhodes Knights» στον παιδότοπο «Ζοο Playground» το απόγευμα της Πέμπτης. Η διοίκηση της ομάδας μας φρόντισε να εντυπωσιάσει τους νεαρούς ποδοσφαιριστές με τις ευχάριστες εκπλήξεις που τους επιφύλασσε, ενώ οι «Super Ήρωες» ανέλαβαν την διασκέδαση τους με ψυχαγωγικά παιχνίδια. Κατά την διάρκεια της εκδήλωσης προσφέρθηκε σνακ σ’ όλα τα παιδιά. Θα θέλαμε να ευχαριστήσουμε τον κύριο Μανώλη Καψαλάκη, ιδιοκτήτη του παιδότοπου και το προσωπικό για την στήριξη τους στην προσπάθεια που κάνουμε και την υπέροχη φιλοξενία που μας παρείχαν. Επίσης, ένα μεγάλο ευχαριστώ σ’ όλους τους μικρούς αθλητές που ανταποκρίθηκαν στο κάλεσμα μας, τους προπονητές και τους γονείς που αφιέρωσαν χρόνο για το συγκεκριμένο γεγονός''.\n 8306 αναγνώσεις Διαβάστε ολόκληρο το θέμα\n 3201 αναγνώσεις Διαβάστε ολόκληρο το θέμα\n 4616 αναγνώσεις Διαβάστε ολόκληρο το θέμα\n 5029 αναγνώσεις Διαβάστε ολόκληρο το θέμα\n 2266 αναγνώσεις Διαβάστε ολόκληρο το θέμα


Μειωμένες κατά 20% οι τιμές των ξενοδοχείων της Αθήνας - ILARISSA.GR\nΑρχική Νέα Μειωμένες κατά 20% οι τιμές των ξενοδοχείων της Αθήνας\nΕρευνα της εταιρείας YouGov δείχνει ότι τουλάχιστον οι μισοί Γερμανοί, Βρετανοί και Γάλλοι ταξιδιώτες –τρεις από τις πέντε πιο σημαντικές αγορές για τον ελληνικό τουρισμό– θα προτιμούσαν να ακυρώσουν τις διακοπές τους από το να υποστούν καραντίνα επιστρέφοντας ή ακόμα και από το να κάνουν τεστ κατά την άφιξή τους ή να φορούν μάσκα σε εξωτερικούς χώρους.\nΟι τιμές των ξενοδοχείων στην Αττική συνεχίζουν να παραμένουν υπό πίεση, καθώς οι ξένοι επισκέπτες είναι στην πλειονότητά τους απόντες ενώ οι δύο στους τρεις δηλώνουν πως είναι έτοιμοι να ματαιώσουν τα ταξίδια τους στο εξωτερικό εάν πρέπει να φορούν μάσκες ή να υποβληθούν σε τεστ, πόσο μάλλον σε καραντίνα. Κλίμα που εξηγεί καλύτερα και τις ιδιαίτερα χαμηλές πληρότητες στα ελληνικά εποχικά ξενοδοχεία. Αυτά δείχνουν δύο ξεχωριστές έρευνες της πλατφόρμας κρατήσεων trivago και της εταιρείας δημοσκοπήσεων YouGov που δημοσιεύθηκαν τα τελευταία εικοσιτετράωρα.\nΣύμφωνα με τον δείκτη Hotel Price Index της online πλατφόρμας σύγκρισης τιμών trivago, ο οποίος αποτυπώνει τις διακυμάνσεις των μέσων τιμών στα ξενοδοχεία, τον Ιούλιο η Αθήνα καταγράφει πτώση 20% σε ετήσια βάση μετά και τις αντίστοιχες υποχωρήσεις των προηγούμενων μηνών. Οι πέντε πόλεις με τις χαμηλότερες μέσες τιμές διανυκτέρευσης είναι η Μόσχα (49 ευρώ), η Βαρσοβία (56 ευρώ), η Κωνσταντινούπολη (58 ευρώ), η Μαδρίτη (78 ευρώ) και η Λισσαβώνα με την Αθήνα (84 ευρώ αμφότερες). Στην Αθήνα οι τιμές υποχωρούν από τα 107 ευρώ του Ιουλίου του 2018 και τα 106 του περυσινού Ιουλίου. Αυτονόητα πτώση τιμών σε ετήσια βάση καταγράφηκε σε όλες τις ευρωπαϊκές πρωτεύουσες. Στις πέντε πιο ακριβές πρωτεύουσες σύμφωνα με τον δείκτη της trivago περιλαμβάνονται η Ζυρίχη (168 ευρώ), το Λονδίνο (126 ευρώ), το Παρίσι (125 ευρώ), το Δουβλίνο (119 ευρώ) και το Ρέικιαβικ (117 ευρώ). Οι μεγαλύτερες μειώσεις τιμών σε ποσοστό εντοπίζονται σε Βαρκελώνη (-30% από 141 στα 99 ευρώ), Αμστερνταμ (-30% από 140 στα 98 ευρώ), Δουβλίνο (-27% από τα 164 στα 119 ευρώ) και Ρέικιαβικ (-25% από τα 156 στα 117 ευρώ). Η Αθήνα, η Κωνσταντινούπολη και το Λονδίνο κινούνται στο -20% σε ετήσια βάση.\nΑυτά ενώ ξεκινούν νέοι περιορισμοί στα ταξίδια σε ολόκληρη την Ευρώπη και έρευνα της εταιρείας έρευνας αγοράς YouGov δείχνει ότι τουλάχιστον οι μισοί Γερμανοί, Βρετανοί και Γάλλοι ταξιδιώτες –τρεις από τις πέντε πιο σημαντικές αγορές για τον ελληνικό τουρισμό– θα προτιμούσαν να ακυρώσουν τις διακοπές τους από το να υποστούν καραντίνα επιστρέφοντας ή ακόμα και από το να κάνουν τεστ κατά την άφιξή τους ή να φορούν μάσκα σε εξωτερικούς χώρους. Η έρευνα, που διεξήχθη στις 13-23 Ιουλίου, έδειξε ότι τα δύο τρίτα των Γερμανών που ταξιδεύουν συνήθως στο εξωτερικό θα ακυρώσουν διακοπές εάν χρειάζεται να κάνουν τεστ κατά την άφιξη. Στη Γαλλία οι μισοί από αυτούς που συνηθίζουν να κάνουν διακοπές στο εξωτερικό δήλωσαν ότι θα τις ακυρώσουν αν πρέπει να κάνουν τεστ. Το ίδιο ποσοστό θα ανέβαλε τις διακοπές του εάν έπρεπε να φορά μάσκα σε εξωτερικούς χώρους.\nΣε άλλες χώρες πολίτες των οποίων ρωτήθηκαν σχετικά και συγκεκριμένα τη Δανία, τη Σουηδία, τη Γερμανία και τη Βρετανία, πάνω από τα δύο τρίτα δεν ανέχονται τη χρήση μάσκας σε εξωτερικούς χώρους. Ακόμη και μάσκα σε εσωτερικούς χώρους είναι αποτρεπτική για τα δύο τρίτα των Δανών και των Σουηδών, σύμφωνα με την έρευνα της YouGov, σε σύγκριση με λίγο περισσότερο από το 40% των Βρετανών ταξιδιωτών και τους μισούς από τη Γερμανία. Η προοπτική καραντίνας κατά την επιστροφή είναι ακόμη πιο αποτρεπτική, με πάνω από το 80% των Δανών, Σουηδών και Γερμανών να δηλώνει ότι θα ακυρώσει το ταξίδι του εάν πρέπει να μείνει στο σπίτι για δύο εβδομάδες μετά τις διακοπές του. Μεταξύ των Βρετανών, που αντιμετωπίζουν δύο εβδομάδες καραντίνας κατά την επιστροφή τους από ταξίδια, συμπεριλαμβανομένης της Ισπανίας και της Πορτογαλίας, το 70% θα ακυρώσει το ταξίδι του, ενώ το 65% των Γάλλων δηλώνει πως θα κάνει το ίδιο.\nΠροηγούμενο άρθροΠροχωρά σε σύμβαση η βελτίωση του δρόμου Φάρσαλα- προς Δομοκό\nΕπόμενο άρθροΕΟΔΥ: 124 νέα κρούσματα στη χώρα μας -Πόσα ανακοίνωσε στη Λάρισα


Pro Business Antivirus | Avast για Επιχειρήσεις\nΌλη η απαραίτητη προστασία antivirus που έχετε ανάγκη, σε συνδυασμό με ισχυρές λειτουργίες θωράκισης δεδομένων και server.\nΒελτιώστε τη βασική σας ασφάλεια με πρωτοποριακή προστασία δεδομένων και server από ransomware, προγράμματα υποκλοπής και πολλά άλλα...\nΧωρίς τον Καταστροφέα Δεδομένων, οποιοδήποτε αρχείο μπορεί να ανακτηθεί, ακόμη και χωρίς τη συγκατάθεσή σας. Ο Καταστροφέας Δεδομένων αντικαθιστά τα διαγραμμένα δεδομένα με ασυνάρτητες πληροφορίες για να είναι αδύνατη η ανάκτηση του κατεστραμμένου αρχείου.\nΜήπως η αριθμομηχανή σάς ζητά πρόσβαση στις φωτογραφίες και το σημειωματάριο για να ελέγχει την κάμερα web; Αυτό μπορεί να είναι σημάδι κακόβουλου λογισμικού. Η Ασπίδα Συμπεριφοράς μπλοκάρει τα ακατάλληλα αιτήματα πρόσβασης.\nΧρησιμοποιείτε το Sharepoint για να αποθηκεύετε και να μοιράζεστε εταιρικά δεδομένα; Η προστασία Sharepoint είναι ένα πρόσθετο που έχει αναπτυχθεί αποκλειστικά για Windows Server και σαρώνει όλα τα στοιχεία που στέλνονται και λαμβάνονται από τους server σας.\nΣυγκρίνει συνεχώς τις πιθανές απειλές με μια βάση δεδομένων κακόβουλου λογισμικού. Έτσι ξέρετε ότι μεταφέρονται μόνο τα πιο ασφαλή αρχεία, χωρίς όμως να παρεμποδίζεται κανένα νόμιμο έγγραφο ή πρόγραμμα.\n45% των SMB που δέχτηκαν επίθεση πήραν πίσω τα αρχεία τους αφού πρώτα πλήρωσαν λύτρα\n6 φορές περισσότερα email ηλεκτρονικού ψαρέματος λαμβάνονται από επιχειρήσεις παρά από ιδιώτες\n38% των κακόβουλων αρχείων είναι μορφής Word, PowerPoint και Excel\n95% των ηλεκτρονικών παραβιάσεων οφείλεται σε ανθρώπινο λάθος\nMirela Chirica Ελεύθερος επαγγελματίας\nΜου αρέσει που «καραδοκεί» στο παρασκήνιο και αναδύεται μόνο μόλις εντοπίσει κάτι. Είναι στον υπολογιστή μου στη δουλειά και μέχρι τώρα (εδώ και λίγα χρόνια) δεν είχα ποτέ πρόβλημα με κάποιο ιό. Εξαιρετικό περιβάλλον χρήστη, πολύ προσαρμόσιμο και βέβαια προστασία πάνω από τον μέσο όρο.\nΗ Avast ανιχνεύει πότε οι εφαρμογές είναι ξεπερασμένες και τις ενημερώνει, χωρίς όμως να καθυστερεί τη συσκευή σας. Μου αρέσει το περιβάλλον χρήστη, φαίνεται πολύ επαγγελματικό. Νιώθω ασφαλής και καλά προστατευμένος όταν δουλεύω με εμπιστευτικές πληροφορίες.\nΜε ένα ισχυρό τείχος προστασίας, το Avast κρατά μακριά επικίνδυνα προγράμματα και κακόβουλο λογισμικό. Η ασφάλεια είναι η κύρια προτεραιότητα όλων των επιχειρήσεων και για να διατηρηθούν ασφαλείς οι μελλοντικές τους ιδέες, η Avast είναι η καλύτερη λύση για κάθε τύπο επιχείρησης.\nΜου αρέσει πολύ το Avast, η λειτουργία αυτόματης σάρωσης στις συσκευές αποθήκευσης είναι η καλύτερη και η πιο γρήγορη, δεν καθυστερεί καθόλου το σύστημα.\nCary C. Έκπτωση\nΕίναι ένα καλό antivirus που κάνει αυτό που πρέπει να κάνει. Ρυθμίστε συγκεκριμένες ώρες για να εκτελεί σάρωση και απομόνωση ανεπιθύμητων αρχείων και δείτε τι συμβαίνει με κάθε αρχείο μετά την τοποθέτησή του σε καραντίνα. Το χρησιμοποιώ σε όλες μου τις συσκευές εδώ και χρόνια.\nMaryorie H. Καθηγητής\nΜε τη συνεχή χρήση του internet και των κοινωνικών δικτύων και τη λήψη πολλών εγγράφων ή αρχείων, η Avast μπλοκάρει αμέσως ό,τι είναι επικίνδυνο ή κατεστραμμένο και μπορεί να προκαλέσει μεγαλύτερη ζημιά στον υπολογιστή.\nΔείτε περισσότερες κριτικές στο Capterra\nΠροστατέψτε συσκευές και server\nΠοιο επίπεδο προστασίας θα έχω με το Avast Antivirus Pro;\nΤο Avast Antivirus Pro περιλαμβάνει πρόσθετες λειτουργίες προστασίας δεδομένων όπως Πρόγραμμα Προάσπισης Λογισμικού, Καταστροφέα Δεδομένων, Προστασία Exchange και SharePoint. Τώρα μπορείτε να ελέγξετε απόλυτα τις ενημερώσεις των εφαρμογών, να καταστρέψετε για πάντα τα εμπιστευτικά αρχεία, να σαρώσετε και να φιλτράρετε email και συνημμένα αρχεία, αλλά και να σαρώσετε όλα τα αρχεία στον κοινόχρηστο αποθηκευτικό χώρο για να μην θέσετε σε κίνδυνο τα δεδομένα σας.\nΤο Πρόγραμμα Ενημέρωσης Λογισμικού ενημερώνει αυτόματα τις εφαρμογές;\nΝαι, έχετε την επιλογή να ενημερώνετε με μη αυτόματο τρόπο τις εφαρμογές και σε ορισμένες περιοχές να αφήνετε το Avast να κάνει αυτόματα όλες τις ενημερώσεις για εσάς.\nΤι είναι ο Καταστροφέας Δεδομένων; Μπορούν να ανακτηθούν τα κατεστραμμένα αρχεία;\nΌποτε θέλετε μπορείτε να ανακτήσετε τα διαγραμμένα αρχεία. Ωστόσο, όταν πρόκειται για εμπιστευτικά αρχεία και έγγραφα, είναι καλύτερο να τα «καταστρέψετε» με τη λειτουργία Καταστροφέα Δεδομένων. Κάντε δεξί κλικ πάνω στο αρχείο και επιλέξτε «καταστροφή μέσω Avast». Σημειώστε ότι μόλις καταστρέψετε ένα αρχείο δεν θα μπορείτε να το ανακτήσετε!


Η ίδρυση της IWA (25/12/1922) | Alerta.gr\nΗ ίδρυση της IWA (25/12/1922)\nPosted by Γιάννης Βολιάτης | 26 Δεκ, 2020\nΗ 25η Δεκέμβρη είναι μια ημέρα που για τον περισσότερο δυτικό κόσμο σηματοδοτεί την μεγαλύτερη θρησκευτική εορτή του Χριστιανισμού, τα Χριστούγεννα. Όμως για τους αναρχικούς και τους αναρχοσυνδικαλιστές, που δεν πιστεύουν σε μεταφυσικές δοξασίες, αλλά και για την εργατική τάξη ως σύνολο (ή τουλάχιστον για το πιο ριζοσπαστικό της κομμάτι), έχει μια άλλη, ιδιαίτερη σημασία, καθώς αποτελεί την ημερομηνία που, το 1922, ιδρύθηκε η IWA (International Workers’ Association), η Διεθνής Ένωση Εργατών*, η οποία σήμερα είναι γνωστή ως IWA-AIT.\nΣτο παρακάτω κείμενο, αλιευμένο από την σελίδα libcom.org και μεταφρασμένο στα ελληνικά από τον συντάκτη του άρθρου που διαβάζετε, θα εξετάσουμε πολύ σύντομα την ίδρυση, την πολιτική και ταξική ιδεολογία και την πορεία της IWA, από το 1922 έως και σήμερα.\nΗ ιστορία της αναρχικής διεθνούς από τις καταβολές της στη δεκαετία του 1860 μέχρι την κορύφωσή των αρκετών εκατομμυρίων μελών της, έως την μετέπειτα παρακμή και την τρέχουσα αναβίωσή της.\nΗ Διεθνής Ένωση Εργατών (IWA) ιδρύθηκε στο Βερολίνο το 1922, αλλά οι καταβολές της χρονολογούνται από τη δεκαετία του 1860 και τη Διεθνή Ένωση των Εργαζομένων**, γνωστή ως η Πρώτη Διεθνής. Οι περισσότεροι συνδέουν την Πρώτη Διεθνή μόνο με τον Καρλ Μαρξ και το αναδυόμενο Σοσιαλδημοκρατικό κίνημα, αλλά οι Αναρχικοί και οι Μαρξιστές είχαν στην πραγματικότητα την ίδια επιρροή μεταξύ των εργατών και της Διεθνούς. Οι μαρξιστές είχαν τη βάση τους στη Γερμανία και την Αγγλία, ενώ οι αναρχικοί ήταν ισχυροί στις λατινικές χώρες (Γαλλία, Ισπανία και Ιταλία.)\nΩστόσο, η συνεργασία μεταξύ μαρξιστών και αναρχικών ήταν βραχύβια. Ο Μαρξ και η φράξια του είχαν τον έλεγχο της γραμματείας της Διεθνούς, και ήθελαν να μετατρέψουν τη Διεθνή σε εργαλείο υποστήριξης των σοσιαλδημοκρατικών κομμάτων σε κοινοβουλευτικές εκλογές. (Ακούγεται οικείο, έτσι δεν είναι;) Οι Αναρχικοί αντιτάχθηκαν σε αυτό, και ήταν επίσης αντίθετοι να δοθεί περισσότερη εξουσία στη γραμματεία. Ήθελαν κάθε τμήμα να έχει πλήρη αυτονομία. Όπως έχουμε φτάσει πλέον να περιμένουμε από τους πιο σύγχρονους μαθητές του, ο Μαρξ στράφηκε σε βρώμικα κόλπα για να κερδίσει αυτή την μάχη. Σε ένα συνέδριο γεμάτο υποστηρικτές του Μαρξ, δύο από τους κορυφαίους αναρχικούς, ο Μιχαήλ Μπακούνιν και ο Τζέιμς Γκιγιώμ εκδιώχθηκαν από τη Διεθνή με ψευδείς κατηγορίες και δόθηκαν διευρυμένες εξουσίες στη γραμματεία.\nΠροπαγάνδα με την Πράξη\nΟι Αναρχικοί αποσύρθηκαν από τη Διεθνή του Μαρξ και προσπάθησαν να δημιουργήσουν τη δική τους. Αλλά αυτό συνέβη τα χρόνια μετά την Κομμούνα του Παρισιού, ενώ η αντεπαναστατική “βασιλεία του τρόμου” κατά της Αριστεράς σάρωνε την Ευρώπη. Τόσο η μαρξιστική όσο και η αναρχική διεθνής, αποδυναμωμένες από τη διάσπαση, πέθαναν με έναν σιωπηλό θάνατο μέσα σε λίγα χρόνια. Οι αναρχικοί οδηγήθηκαν στην υπόγεια δράση σε όλες τις χώρες. Ως απάντηση στον τρόμο των αφεντικών, μια μειονότητα στο αναρχικό κίνημα ξεκίνησε μια ένοπλη εκστρατεία και σκότωσε αρκετούς βασιλιάδες, βασίλισσες, αριστοκράτες και ανώτερους πολιτικούς. Αυτή η στρατηγική ονομάστηκε «προπαγάνδα με την πράξη» και υποτίθεται πως επρόκειτο να πυροδοτήσει τις σιωπηλές μάζες. Αλλά το αποτέλεσμα ήταν το αντίθετο.\nΟι άνθρωποι αποξενώθηκαν εξαιτίας της βίας και ο Τύπος το χρησιμοποίησε σαν όπλο για την επίθεσή του εναντίον των επαναστατών: Γεννήθηκε η εικόνα του τρελού με τη βόμβα στο χέρι. Στο τέλος του αιώνα οι περισσότεροι αναρχικοί ήταν πεπεισμένοι ότι χρειαζόταν μια νέα προσέγγιση. Συνηγορούσαν υπέρ της επιστροφής στην ανοιχτή και δημόσια μαχητική δραστηριότητα μεταξύ των εργαζομένων. Η στρατηγική που ανέπτυξαν ήταν ο συνδικαλισμός.\nΗ ίδρυση της IWA\nΤο 1913 πραγματοποιήθηκε στο Λονδίνο ένα διεθνές συνδικαλιστικό συνέδριο με στόχο την οικοδόμηση ισχυρότερων δεσμών μεταξύ των υπαρχόντων συνδικαλιστικών ενώσεων και προπαγανδιστικών ομάδων. Στο συνέδριο παρευρέθηκαν εκπρόσωποι από τη FVdG (Γερμανία), τη NAS (Ολλανδία), τη SAC (Σουηδία), την USI (Ιταλία) και την ISEL (Βρετανία). Παρατηρητές παρευρέθηκαν από τους Βιομηχανικούς Εργάτες του Κόσμου (IWW) (ΗΠΑ), τη CNT (Ισπανία), τη FORA (Αργεντινή) και τη CGT (Γαλλία). Δυστυχώς, το αποτέλεσμα του συνεδρίου ήταν ασαφές, πέρα από τη σύνταξη μιας διακήρυξης αρχών και τη δημιουργία ενός βραχύβιου γραφείου πληροφοριών. Μέσα σε ένα χρόνο η Ευρώπη βυθίστηκε στον Πρώτο Παγκόσμιο Πόλεμο και οι επικοινωνίες μεταξύ των συνδικαλιστών έγιναν αδύνατες.\nΌταν τελείωσε ο πόλεμος οι συνθήκες ήταν διαφορετικές. Η Ρωσία τραβήχτηκε από τον πόλεμο μέσα από μια κοινωνική επανάσταση, αλλά ο σφετερισμός της επανάστασης από τους κομμουνιστές δεν ήταν γνωστός εκτός της Ρωσίας. Όταν οι Κομμουνιστές ίδρυσαν την Τρίτη Διεθνή, οι συνδικαλιστές κλήθηκαν να συμμετάσχουν στη νέα Κόκκινη Διεθνή των Συνδικάτων (RITU). Η αύρα και το κύρος της πρώτης «επιτυχημένης» εργατικής επανάστασης οδήγησαν πολλούς συνδικαλιστές να εγκαταλείψουν τον σκεπτικισμό τους προς την «δικτατορία του προλεταριάτου». Στο πρώτο συνέδριο της RITU στη Μόσχα, ωστόσο, οι συνδικαλιστές ανακάλυψαν ότι οι Ρώσοι σύντροφοί τους φυλακίζονταν και να πυροβολούνταν από τη νέα «εργατική» κυβέρνηση και τη μυστική αστυνομία της. Απογοητευμένοι από τους Μπολσεβίκους, αποφάσισαν να σχηματίσουν τη δική τους διεθνή οργάνωση.\nΤο ιδρυτικό συνέδριο της IWA πραγματοποιήθηκε στο Βερολίνο το 1922. Παρόντες ήταν η Αργεντινή Εργατική Περιφερειακή Οργάνωση FORA, που εκπροσωπούσε 200.000 μέλη, οι Βιομηχανικοί Εργάτες του Κόσμου, παράρτημα της Χιλής, που εκπροσωπούσαν 20.000, η Ένωση για Συνδικαλιστική Προπαγάνδα στη Δανία με 600, η Ένωση Ελεύθερων Εργατών της Γερμανίας (FAUD) με 120.000, Εθνική Γραμματεία Εργαζομένων των Κάτω Χωρών που αντιπροσώπευε 22.500, η Ιταλική Συνδικαλιστική Ένωση (USI) με 500.000, η Γενική Συνομοσπονδία Εργατών στην Πορτογαλία με 150.000, η Σουηδική Κεντρική Οργάνωση Εργαζομένων (SAC) με 32.000, η Επιτροπή για την Άμυνα του Επαναστατικού Συνδικαλισμού στη Γαλλία [μια διάσπαση της CGT] με 100.000, ενώ η Federation du Combattant από το Παρίσι αντιπροσώπευε 32.000 εργάτες. Η ισπανική CNT δεν μπόρεσε να στείλει εκπροσώπους λόγω της έντονης ταξικής πάλης που διεξαγόταν στη χώρα τους, που βρισκόταν υπό τη δικτατορία του Primo de Rivera. Εντάχθηκαν, ωστόσο, τον επόμενο χρόνο. Κατά τη διάρκεια της δεκαετίας του 1920 το IWA επεκτάθηκε. Περισσότερα συνδικάτα και ομάδες προπαγάνδας ξεκίνησαν διάλογο με τη γραμματεία της IWA.\nΑυτές ήταν από το Μεξικό, την Ουρουγουάη, τη Βουλγαρία, την Πολωνία, την Ιαπωνία, την Αυστραλία, τη Νότια Αφρική, την Παραγουάη και τη Βόρεια Αφρική. Συνδικαλιστικές ενώσεις εκτός της IWA υπήρχαν επίσης σε πολλές χώρες, όπως η Βραζιλιάνικη Εργατική Περιφερειακή Οργάνωση και οι Βιομηχανικοί Εργάτες του Κόσμου στις ΗΠΑ (οι οποίοι σύντομα εξαπλώθηκαν στον Καναδά, τη Σουηδία, την Αυστραλία, τη Νότια Αφρική και τη Βρετανία).\nΗ επανάσταση στην Ισπανία\nΤο 1936 το Λαϊκό Μέτωπο, ένας συνασπισμός κομμουνιστών, σοσιαλδημοκρατών και φιλελεύθερων, κέρδισε τις γενικές εκλογές στην Ισπανία. Η νέα κυβέρνηση που ανέλαβε εισήγαγε μόνο μικρές μεταρρυθμίσεις, αλλά ακόμη και αυτό ήταν πάρα πολύ για την ισπανική άρχουσα τάξη. Τον Ιούλιο του 1936, οι φασίστες, με επικεφαλής τον στρατηγό Φράνκο, αποπειράθηκαν πραξικόπημα. Η κυβέρνηση στη Μαδρίτη ήταν παράλυτη και οι φασίτες θα είχαν κερδίσει μια εύκολη νίκη αν δεν ήταν οι αναρχοσυνδικαλιστές εργάτες της CNT. Στη Βαρκελώνη και σε άλλες πόλεις, οι εργάτες βγήκαν στους δρόμους, περικύκλωσαν τους στρατώνες και αντιμετώπισαν τον στρατό με τα λίγα και απαρχαιωμένα όπλα που μπορούσαν να βρουν. Έτσι, το φασιστικό πραξικόπημα σταμάτησε, και ξεκίνησε η Ισπανική Επανάσταση και ο Εμφύλιος Πόλεμος του 1936-39.\nΣτην Καταλονία (το βορειοανατολικό τμήμα της Ισπανίας) οι αναρχικοί είχαν πλέον τον πλήρη έλεγχο. Οι περισσότεροι από τους ιδιοκτήτες των εργοστασίων είχαν διαφύγει, οπότε οι εργάτες ανέλαβαν τα εργοστάσια και άρχισαν να τα εκμεταλλεύονται. Συγκροτήθηκαν επιτροπές γειτονίας για τη διανομή φαγητού και οργανώθηκαν και αποστέλλονταν εργατικές πολιτοφυλακές στις περιοχές που ήλεγχαν οι φασίστες. Στην ύπαιθρο, οι αγρότες κολεκτιβοποίησαν τη γη, που μέχρι τότε ανήκε σε μερικούς πλούσιους γαιοκτήμονες. Δημιουργήθηκαν ελεύθερες κομμούνες και ο πρόεδρος της Καταλονίας προσφέρθηκε να παραιτηθεί υπέρ της CNT. Αλλά το Λαϊκό Μέτωπο ήταν ακόμη στην εξουσία στη Μαδρίτη, και οι φασίστες του Φράνκο ήλεγχαν σχεδόν τη μισή χώρα. Η CNT αποφάσισε ότι η αντιφασιστική ενότητα ήταν πιο σημαντική από τη εξάπλωση της επανάστασης. Γνώριζαν επίσης ότι χρειάζονταν βοήθεια από τη Ρωσία και τις δυτικές δημοκρατίες για να νικήσουν τους φασίστες, οι οποίοι υποστηρίζονταν από τον Χίτλερ και τον Μουσολίνι. Δυστυχώς, ήρθαν σε συμφωνία με την κυβέρνηση στη Μαδρίτη. Η CNT προσχώρησε πρώτα στην κυβέρνηση της Καταλονίας και μετά στην Ομοσπονδιακή, και ο Γκαρσία Όλιβερ έγινε ο πρώτος (και ελπίζουμε ο τελευταίος) αναρχικός υπουργός Δικαιοσύνης.\nΗ συμμαχία με το Λαϊκό Μέτωπο αποδείχθηκε μοιραίο λάθος. Οι δυτικές δημοκρατίες αρνήθηκαν να βοηθήσουν τη ρεπουμπλικανική πλευρά, καθώς ο φόβος τους για μια εργατική επανάσταση ήταν μεγαλύτερος από την αντιπάθειά τους για τους φασίστες. Η Ρωσία έστειλε μερικά όπλα, αλλά εξασφάλισε ότι θα πήγαιναν στους κομμουνιστές συμμάχους τους. Στις αναρχικές πολιτοφυλακές δεν δόθηκαν όπλα και τελικά αναγκάστηκαν να συγχωνευθούν με το Λαϊκό Στρατό. Τα κολεκτιβοποιημένα εργοστάσια και τα αγροκτήματα διαλύθηκαν, και οι κομμουνιστές είχαν ήδη δημιουργήσει μυστικές φυλακές. Η τελευταία αντίσταση των αναρχικών συνέβη τον Μάιο του 1937, καθώς η αστυνομία προσπάθησε να καταλάβει το κτίριο των τηλεπικοινωνιών που ελεγχώταν από τη CNT. Οι μάχες στο δρόμο διήρκεσαν μέρες, αλλά ακόμη και σε εκείνη την στιγμή, η ηγεσία της CNT υποχώρησε. Ο εμφύλιος πόλεμος διήρκεσε για δύο ακόμη χρόνια, αλλά η επανάσταση ήταν ήδη νεκρή.\nΜέχρι το τέλος του Β ‘Παγκοσμίου Πολέμου, το ευρωπαϊκό συνδικαλιστικό κίνημα και η IWA είχαν σχεδόν καταστραφεί. Η CNT ήταν πλέον μια εξόριστη οργάνωση. Η ιταλική USI, η μεγαλύτερη συνδικαλιστική ένωση στον κόσμο, παρά την έντονη αντίσταση, είχε συντριβεί από τη δικτατορία του Μουσολίνι. Στη Γερμανία υπήρξαν μαζικές δίκες μελών της FAUD, πολλά από τα οποία δεν επέζησαν από τα στρατόπεδα συγκέντρωσης. Η πολωνική συνδικαλιστική ένωση, με 130.000 εργαζόμενους, η ZZZ, ήταν στα πρόθυρα να υποβάλει αίτηση για ένταξη στο IWA όταν συντρίφθηκε από τη ναζιστική εισβολή. Αλλά, όπως και οι συνδικαλιστές αλλού, δεν έπεσαν χωρίς μάχη. Η Πολωνική ZZZ, μαζί με την Πολωνική Ένωση Συνδικαλιστών, πήρε τα όπλα εναντίον των Ναζί και το 1944 κατάφερε ακόμη και να δημοσιεύσει μια εφημερίδα που ονομαζόταν Syndicalista. Το 1938, παρά το γεγονός ότι η χώρα βρισκόταν υπό τη δικτατορία του Σαλαζάρ από τη δεκαετία του 1920, η Πορτογαλική CGT μπορούσε ακόμη να δηλώσει 50.000 μέλη, στο εντελώς παράνομο και υπόγειο πλέον συνδικάτο τους, αλλά δεν θα μπορούσε να επιβιώσει για πάντα. Παρόμοιες μοίρες περίμεναν την ολλανδική NSV, τη γαλλική CGTSR και πολλά άλλα συνδικάτα στην Ανατολική Ευρώπη και τη Λατινική Αμερική.\nΤο 1951 η IWA πραγματοποίησε το πρώτο μεταπολεμικό συνέδριο στην Τουλούζη. Αυτή τη φορά ήταν μια πολύ μικρότερη οργάνωση σε σχέση με το μεγάλο κίνημα που υπήρχε στο πρώτο της συνέδριο. Παρευρέθηκαν εκπρόσωποι, αν και αντιπροσώπευαν πλέον κυρίως πολύ μικρές οργανώσεις, από την Κούβα, την Αργεντινή, την Ισπανία, τη Σουηδία, τη Γαλλία, την Ιταλία, τη Γερμανία, τις Κάτω Χώρες, την Αυστρία, τη Δανία, τη Νορβηγία, τη Βρετανία, τη Βουλγαρία και την Πορτογαλία. Έφτασε ένα μήνυμα υποστήριξης από την Ουρουγουάη. Τα πράγματα δεν φαίνονταν καλά για την επανεμφάνιση του αναρχοσυνδικαλισμού. Στην Ανατολική Ευρώπη τα νέα σταλινικά καθεστώτα απαγόρευαν όλες τις απεργίες και τα ελεύθερα συνδικάτα. Ως συνήθως, οι αναρχικοί ήταν οι πρώτοι που στάλθηκαν στα στρατόπεδα-φυλακές εργασίας. Στη Δύση μαζικές επιδοτήσεις από τις ΗΠΑ και την Καθολική εκκλησία πήγαν σε “ήμερα” συνδικάτα που ελέγχονται από τους Χριστιανοδημοκράτες και τους Σοσιαλδημοκράτες.\nΕν τω μεταξύ, η Ρωσία έκανε το ίδιο (σ.τ.μ. έδωσαν μαζικές επιδοτήσεις) για τους συμμάχους τους που ήλεγχαν την γαλλική CGT, την ιταλική CGIL και άλλα συνδικάτα. Η IWA, στην αποδυναμωμένη της κατάσταση, δεν μπορούσε να ανταγωνιστεί για να κερδίσει την επιρροή. Στα τέλη της δεκαετίας του 1950, η Σουηδική SAC αποχώρησε από την IWA. Δεν υπήρχε πλέον ούτε ένα λειτουργικό συνδικάτο στις τάξεις της. Τρέκλιζε πια ως μια ένωση μικρών ομάδων προπαγάνδας και εξόριστων οργανώσεων, όπως η ισπανική και βουλγαρική CNT. Κάποιοι αναρωτήθηκαν αν θα ζούσε για πολύ περισσότερο ακόμη.\nΤα πράγματα άρχισαν να αλλάζουν προς το καλύτερο για την IWA στα τέλη της δεκαετίας του 1960. Η παρολίγον επανάσταση στη Γαλλία το 1968, το «καυτό φθινόπωρο» του 1969 στην Ιταλία, οι εκατοντάδες άλλες ταξικές μάχες παγκοσμίως και η γενική ριζοσπαστικοποίηση μιας νέας γενιάς, βοήθησαν την IWA και τις διάφορες αδελφοποιήσεις της. Τότε ξαφνικά, το 1975, ο Φράνκο πέθανε και το καθεστώς του έπεσε. Η CNT άνθισε. Μέσα σε λίγους μήνες, η συμμετοχή στις τάξεις της έφτασε από μερικές εκατοντάδες ακτιβιστές σε πάνω από 200.000. (Αργότερα αποσχίστηκε μια ρεφορμιστική πτέρυγα και η CNT σήμερα πιθανότατα δεν φτάνει καν τα 10.000. μέλη). Η ανάπτυξη της CNT έβαλε το συνδικαλισμό πίσω στην αναρχική ατζέντα. Παλιά τμήματα έχουν ανακληθεί και έχουν ξεκινήσει νέα. Σήμερα η IWA έχει τρεις Τμήματα που λειτουργούν ως συνδικάτα (στην Ιταλία, τη Γαλλία και την Ισπανία) και ομάδες προπαγάνδας και αλληλεγγύης σε 15 άλλες χώρες. Στο πρόσφατο συνέδριο, ομάδες από επτά χώρες υιοθετήθηκαν ως νέα τμήματα, μεταξύ των οποίων αυτές από τη Ρωσία και τη Νιγηρία. Υπήρξαν επίσης συνομιλίες με την Ομοσπονδία Εργαζομένων Ένδυσης του Μπαγκλαντές (οι οποίοι δηλώνουν 20.000 μέλη) των οποίων η είσοδος απορρίφθηκε.\nΣε μια πιο αρνητική εξέλιξη, κομμάτια του Γαλλικού και του Ιταλικού Τμήματος έχουν πλέον αποκλειστεί από τη Διεθνή. Εκτός της IWA υπάρχουν και άλλες συνδικαλιστικές ενώσεις και οργανώσεις όπως το SAC των 10.000 μελών στη Σουηδία, ηI WW (που συζητά τακτικά αν θα ενταχθεί στην IWA ή όχι, αλλά δεν μπορεί να αποφασίσει), η OVB στις Κάτω Χώρες, η Ισπανική CGT (διάσπαση της CNT), η CRT στην Ελβετία και άλλες.\nΗ IWA πιστεύει ότι η πτώση του «κομμουνισμού» (κρατικός καπιταλισμός) άνοιξε νέες δυνατότητες για την ελευθεριακή αριστερά. Νέες συνδικαλιστικές και αναρχικές ομάδες οργανώνονται τώρα σχεδόν σε κάθε πρώην σταλινική χώρα. Αλλά, κάτι ακόμη πιο σημαντικό από αυτό, οι διάφορες Σταλινικές / Μαοϊκές / Λενινιστικές / Τροτσκιστικές σέχτες έχουν πλέον δυσφημιστεί πλήρως. Αυτό σημαινει μια γενική στροφή προς τα δεξιά στην καθημερινή πολιτική, αλλά επίσης σημαίνει ότι οι ριζοσπάστες που αναζητούν μια εναλλακτική λύση θα κοιτάξουν προς την πλευρά μας.\nΑυτό το άρθρο βασίζεται σε μια σειρά από άλλα άρθρα ή φυλλάδια γραμμένα από διαφορετικούς συγγραφείς όλα αυτά τα χρόνια.\nΟι κύριες πηγές του άρθρου αυτού είναι:\nΣημείωση (*) και (**) του μεταφραστή:\nΟι όροι Workers’ και Workingmens’ μεταφράζονται σε “Εργατών” και “Εργαζομένων” αντίστοιχα. Στην πραγματικότητα οι αποδόσεις αυτές χρησιμοποιούνται μέσα στα χρόνια εντελώς ελεύθερα και εναλλάξ. Έτσι η Πρώτη Διεθνής, που ονομαζόταν International Workingmens’ Association, μπορεί να μεταφραστεί και ως Η Διεθνής Ένωση των Εργατών (αλλά και των Εργαζομένων), ενώ η σημερινή IWA/AIT, που τα αρχικά της σημαίνουν International WORKERS’ Association, αποδίδεται εξίσου και ως Διεθνής Ένωση των Εργατών, αλλά και των Εργαζομένων.\nPreviousΤο Αυτόνομο Κοινοτικό Πανεπιστήμιο της Οαχάκα: εκπαίδευση από τον συλλογικό ομφαλό


Μητσοτάκης στο Χάρβαρντ: Τι θα κάνει η ΝΔ ως κυβέρνηση | Mikrometoxos.gr\nΜητσοτάκης στο Χάρβαρντ: Τι θα κάνει η ΝΔ ως κυβέρνηση\n14.10.2016 07:41 «Ο λαϊκισμός είναι αποτελεσματικός στην αντιπολίτευση και αναποτελεσματικός στην διακυβέρνηση». Με αυτή τη φράση, ο Κυριάκος Μητσοτάκης, μιλώντας στο Χάρβαρντ, όπου βρίσκεται για σειρά διαλέξεων σε κορυφαία πανεπιστήμια, ξεκαθάρισε ότι η ΝΔ διαχωρίζει τη θέση της από το λαϊκισμό «λέγοντας την αλήθεια».\n«Πιστεύουμε στη μείωση της φορολογίας και των κρατικών δαπανών για να έρθει η ανάπτυξη.\nΠαράλληλα, τονίσαμε ότι είναι αναγκαία η προσέλκυση ξένων επενδύσεων για τη δημιουργία νέων θέσεων εργασίας. Οφείλουμε να σταματήσουμε άμεσα το brain drain. Η Ελλάδα διαθέτει συγκριτικά πλεονεκτήματα και αυτά πρέπει να αναδείξουμε», συμπλήρωσε, βάζοντας ως προϋπόθεση επιτυχίας μια πολιτική αλλαγή.\n«Εκλέχθηκα πρόεδρος πριν από εννέα μήνες. Χάσαμε πριν ένα χρόνο τις εκλογές με διαφορά 7%.\nΣήμερα, οι δημοσκοπήσεις δείχνουν ότι προηγούμαστε με μια διαφορά που κυμαίνεται από 7% έως 12%. Πιστεύουμε ότι ο λαϊκισμός θα νικηθεί διότι δεν μπορεί να φέρει αποτελέσματα. Δεν θα υποσχεθούμε περισσότερα από όσα μπορούμε να δώσουμε. Η Ελλάδα θα ορθοποδήσει. Το πιστεύω ειλικρινά», υπογράμμισε.


Τί ἔλεγε ὁ Ἅγιος Παΐσιος γιά τούς Θεοπάτορες – Κύριος Ἰησοῦς Χριστός-Ὑπεραγία Θεοτόκος\n«Από μικρός είχα σε μεγάλη ευλάβεια του Αγίους Θεοπάτορες. Μάλιστα είχα πει σε κάποιον ότι, όταν με κάνουν καλόγερο, θα ήθελα να μου δώσουν το όνομα Ιωακείμ.\nΠόσα οφείλουμε σ’ αυτούς!\nΟι Άγιοι Ιωακείμ και Άννα είναι το απαθέστερο ανδρόγυνο που υπήρξε ποτέ. Δεν είχαν καθόλου σαρκικό φρόνημα.\nΟ Θεός έτσι έπλασε τον άνθρωπο και έτσι ήθελε να γεννιούνται οι άνθρωποι, απαθώς. Αλλά μετά την πτώση μπήκε το πάθος στην σχέση ανάμεσα στον άνδρα και στην γυναίκα.\nΜόλις βρέθηκε ένα απαθές ανδρόγυνο, όπως έπλασε ο Θεός τον άνθρωπο και όπως ήθελε να γεννιούνται οι άνθρωποι, γεννήθηκε η Παναγία, αυτό το αγνό πλάσμα, και στην συνέχεια σαρκώθηκε ο Χριστός.\nΜου λέει ο λογισμός ότι θα κατέβαινε και νωρίτερα ο Χριστός στην γη, αν υπήρχε ένα αγνό ζευγάρι, όπως ήταν οι Άγιοι Ιωακείμ και Άννα.\nΟι Ρωμαιοκαθολικοί φθάνουν στην πλάνη να πιστεύουν, δήθεν από ευλάβεια, ότι η Παναγία γεννήθηκε χωρίς να έχει το προπατορικό αμάρτημα.\nΕνώ η Παναγία δεν ήταν απαλλαγμένη από το προπατορικό αμάρτημα, αλλά γεννήθηκε όπως ήθελε ο Θεός να γεννιούνται οι άνθρωποι μετά την δημιουργία.\nΉταν πάναγνη, γιατί η σύλληψή Της έγινε χωρίς ηδονή. Οι Άγιοι Θεοπάτορες, μετά από θερμή προσευχή στον Θεό να τους χαρίσει παιδί, συνήλθαν όχι από σαρκική επιθυμία, αλλά από υπακοή στον Θεό.\nΑυτό το γεγονός το είχα ζήσει στο Σινά».\nΑΓΙΟΙ ΙΩΑΚΕΙΜ ΚΑΙ ΑΝΝΑ, ΑΓΙΟΣ ΠΑΪΣΙΟΣ Ο ΑΓΙΟΡΕΙΤΗΣ ΑΓΙΟΙ ΙΩΑΚΕΙΜ ΚΑΙ ΑΝΝΑ, ΑΓΙΟΣ ΠΑΪΣΙΟΣ Ο ΑΓΙΟΡΕΙΤΗΣ, ΠΝΕΥΜΑΤΙΚΟΙ ΛΟΓΟΙ\nPrevious PostἍγιος Σιλουανὸς Ἀθωνίτης: «Ὁ καθένας θά δοξαστεῖ κατά τό μέτρο τῆς ἀγάπης του»\nNext PostΣυγκλονιστική ἀφήγηση γιά τήν ἀνακομιδή τῶν ἱερῶν λειψάνων τοῦ Ἁγίου Νεκταρίου\nἈπό ἀνθρώπους πού δέν πιστεύουν στόν Θεό, πνευματική κατανόηση νά μήν περιμένουμε.


Ο φακός «ερωτεύτηκε» από την πρώτη στιγμή την ψηλή, ξανθιά ηθοποιό με τα γαλανά μάτια που εμφανίστηκε στη μεγάλη οθόνη μόλις 19 φορές, όμως χαράχτηκε στη συνείδηση του κοινού.\nΌπως είχε αποκαλύει η ίδια, έκανε λίγες ταινίες γιατί τα χρήματα που κέρδιζε ήταν πενιχρά και της έφταναν να ζήσει τρεις μήνες. Η Υψηλάντη είχε παραδεχθεί ότι ποτέ δεν υπήρξε πρωταγωνίστρια, αλλά ήταν πάντα το κορίτσι του Βέγγου, του Κωνσταντάρα και του Βουτσά.\nΓεννήθηκε το 1942 στον Πύργο Ηλείας και αποφοίτησε από τη σχολή του Θεάτρου Τέχνης. Ο πρώτος της θεατρικός ρόλος ήταν στο πλευρό του Βουτσά, της Χρονοπούλου και του Ρίζου.\nΤο κινηματογραφικό της ντεμπούτο έγινε στην ταινία «Ποιος Θανάσης», στην οποία πρωταγωνιστούσε ο Θανάσης Βέγγος και ενσάρκωσε μια αριστοκράτισα κυρία.\nΗ ταινία σημείωσε επιτυχία και η Υψηλάντη έγινε αμέσως γνωστή στο κοινό. Συνολικά έπαιξε με τον Βέγγο σε τέσσερις ταινίες. Η ίδια τον εκτιμούσε ιδιαίτερα και είχε δηλώσει για εκείνον, ότι ήταν δραματικός ηθοποιός και αγαπήθηκε από το κοινό επειδή το γέλιο του ήταν πικρό.\nΥποδύθηκε τη Χριστίνα στην ταινία «Ο άνθρωπος που έσπαγε πλάκα» με τον Λάμπρο Κωνσταντάρα, έπαιξε στην ταινία «Η ωραία του κουρέα» με τον Γιάννη Γκιωνάκη και στην ταινία «Οι Εγωισταί» με τον Διανελλο Λαυρεντη.\nΤη δεκαετία του 70 πήρε μέρος στην ταινία «Γυμνοί στο χιόνι» της Φίνος Φιλμ, που μπορεί εισπραχτικά να μη σημείωσε επιτυχία, όμως η Υψηλάντη συγκέντρωσε διθυραμβικές κριτικές για τη δραματική ερμηνεία της.\nΣυμμετείχε στις ταινίες «Οι Γενναίοι του Βορρά» και στην ταινία που πρωταγωνιστούσε ο Κούρκουλος «Ο άνθρωπος με το γαρύφαλλο»,ενώ έκανε ορισμένες εμφανίσεις και στην τηλεόραση καθώς έπαιξε στη σειρά της ΥΕΝΕΔ, «Ποιος είναι ο ένοχος», ενώ το 2007 την είδαμε και στην πετυχημένη σειρά του MEGA «Το κόκκινο δωμάτιο».\nΠρόσφατα βραβεύτηκε στα 37α Κορφιάτικα Θεατρικά Βραβεία για την παράσταση της «Η αγάπη άργησε μια μέρα». Η Αιμιλία Υψηλάντη σήμερα είναι 76 χρονών και έχει αφοσιωθεί στη μεγάλη της αγάπη, το θέατρο και παραμένει εξίσου γοητευτική με τα νιάτα της.


«Μπλόκαραν» οδηγοί στο Καστράκι και στο δρόμο προς Μετέωρα – Οι περισσότεροι δεν είχαν αλυσίδες και σωστά ελαστικά! video | Meteora24\nΑρχική Τοπικά Καλαμπάκα «Μπλόκαραν» οδηγοί στο Καστράκι και στο δρόμο προς Μετέωρα – Οι περισσότεροι δεν είχαν αλυσίδες και σωστά ελαστικά! video\nΈντονα είναι τα προβλήματα λόγω της κακοκαιρίας στην περιοχή του Καστρακίου όπου πολύ οδηγοί στην προσπάθειά τους να ανέβουν προς το Καστράκι και προς τα Μετέωρα, υπερεκτιμώντας τις δυνατότητες τους, αντιμετώπισαν προβλήματα με τα οχήματα τους τα οποία γλιστρούσαν στο χιόνι.\nΑποτέλεσμα να δημιουργηθεί πρόβλημα στην κυκλοφορία των οχημάτων και μάλιστα αρκετοί καστρακινοί διαμαρτυρήθηκαν, διότι δεν πέρασε πιο συχνά το αποχιονιστικό για να είναι καθαρός ο δρόμος.\nΙδία άποψη για την κατάσταση σχημάτισε και ο Δήμαρχος Μετεώρων, ο οποίος το μεσημέρι της Πέμπτης ανέβηκε στο Καστράκι και μάλιστα έγινε δέκτης έντονης κριτικής κατοίκων του Καστρακίου στον κεντρικό δρόμο.\nΌμως, πρέπει να επισημάνουμε πως τα περισσότερα των οχημάτων που κινήθηκαν προς το Καστράκι δεν είχαν αντιολισθητικές αλυσίδες με αποτέλεσμα να γλιστρούν, ενώ πολλοί οδηγοί δεν είχαν σωστά ελαστικά στα οχήματά τους (χειμερινά).\nΌσοι διέθεταν ελαστικά σωστά και αλυσίδες και κίνηση 4Χ4 δεν αντιμετώπισαν δυσκολίες, πέραν των μπλοκαρισμένων οχημάτων που βρήκαν εμπρός τους.\nΣτο Καστράκι το χιόνι έχει ξεπεράσει τα 15 εκατοστά και η χιονόπτωση συνεχίζεται, όπως συνεχίζεται κι η επιμονή ορισμένων να φτάσουν προς τα Μετέωρα, όπου το χιόνι είναι πιο πολύ και πιο πυκνό!\nΝα σημειώσουμε πως οι δρόμοι στο Καστράκι σε ορισμένες στροφές γλιστρούν ακόμη και όταν πιάνει ένα ψιλόβροχο, πόσο δε μάλλον όταν χιονίζει και μετατρέπεται σε πίστα πατινάζ! Οι ντόπιοι φυσικά και το γνωρίζουν αυτό, αλλά οι επισκέπτες όχι!\nΆρα, η σωστή εκτίμηση των δεδομένων, αποτελεί κύριο μέλημα όλων και επίσης μια σημαντική βοήθεια για τους οδηγούς, θα ήταν η παρουσία αστυνομικής δύναμης από το σημείο του «Σταυρού» και προς το κέντρο του χωριού.\nΌμως οι ανάγκες παρουσίας της Αστυνομικής δύναμης στο Εθνικό οδικό δίκτυο, για την ασφαλή επιστροφή των εκδρομέων της πρωτοχρονιάς, περιόρισε την παρουσία τους στο τοπικό δίκτυο.\nΣε ότι αφορά δε την κίνηση από την Εθνική οδό Τρικάλων – Ιωαννίνων, η πρόσβαση προς Καστράκι, είναι πιο εύκολη.\nΤις επόμενες ώρες προσοχή στη χιονόπτωση, αλλά και στον παγετό.\nμε τις μπάντες…για Μετέωρα 3/1/2019\nΔημοσιεύτηκε από George C. Siamourelis στις Πέμπτη, 3 Ιανουαρίου 2019\nΚΑΣΤΡΑΚΙ ΜΕΣΗΜΕΡΙ ΠΕΜΠΤΗΣ 3/1/2019\nΦίλες της Αγάπης: Απολογισμός 2018 και ευχαριστήριο προς το Κρεοπωλείο «Ζαλαβρά»


Παρακαλώ κάντε κλικ στο "Κατάργηση Πλαίσιο" αν χρησιμοποιείτε πάνω από το κουμπί Ζωντανή ανασκόπηση\nWP noter είναι ένα Wordpress plugin που σας επιτρέπει να αποθηκεύσετε τις σημειώσεις στο WordPress σας.\nΟι σημειώσεις βασίζονται χρήστη. Κάθε χρήστης έχει τη δική του τις σημειώσεις του. Υπάρχουν επίσης παγκόσμια σημειώσεις που ο καθένας με επεξεργασία μετά δικαιωμάτων μπορούν να δουν.\nΜπορείτε να ρίξετε μία ματιά στο live demo εδώ\nΣημαίες για σημειώσεις σημασία - Μπορείτε να επισημάνετε τις σημειώσεις σας με τρεις διαφορετικές σημαίες. Οι σημαίες είναι η σημασία της κάθε νότας. Οι σημειώσεις εντολή σημασία.\nΠροσωπική και την παγκόσμια σημειώσεις - Κάθε χρήστης που μπορεί να επεξεργάζεστε τις δημοσιεύσεις στον πίνακα διαχείρισης του WordPress μπορεί να έχει τις δικές του σημειώσεις. Όταν δημιουργείτε μια σημείωση μόνο εσείς μπορείτε να το δείτε. Δεν μπορείτε να δείτε τις σημειώσεις σε άλλους χρήστες, εκτός εάν έχουν χαρακτηριστεί ως παγκόσμια, πράγμα που σημαίνει ότι ο καθένας με δικαιώματα δημοσιεύσεις επεξεργασίας μπορεί να διαβάσει, να επεξεργαστείτε και να διαγράψετε τη σημείωση.\nΕισαγωγή εργαλείων / Export - Έχετε ένα εργαλείο που σας επιτρέπει να κάνετε backup τις σημειώσεις σας και στη συνέχεια τα εισάγουν στο WordPress. Αυτό το εργαλείο είναι χρήσιμο όταν μετακινείτε την ιστοσελίδα σας και δεν θέλετε να χάσετε τις σημειώσεις που έχετε δημιουργήσει μέχρι τώρα.\nΣημειώσεις καθαρότερο εργαλείο - Αν έχετε πολλά άχρηστα σημειώσεις και δεν θέλετε να τα διαγράψετε όλα ένα προς ένα, μπορείτε να χρησιμοποιήσετε τις Σημειώσεις καθαριστικό για να περικόψετε τον πίνακα βάσης δεδομένων Notes. Να είστε προσεκτικοί, διότι αυτό θα διαγράψετε όλες τις σημειώσεις, όχι μόνο τις δικές σας σημειώσεις.\nAJAX βασίζεται plugin - Το plugin βασίζεται στην τεχνολογία AJAX, το οποίο σημαίνει ότι δεν θα δείτε καμία reload σελίδα, ενώ με τη χρήση του WP noter. Μπορείτε να αποκτήσετε πρόσβαση σε σημειώσεις σας σε οποιαδήποτε σελίδα στο εσωτερικό του πίνακα διαχείρισης και δεν θα σας αναγκάσει να επαναλάβετε τη φόρτωση της σελίδας για να χρησιμοποιήσετε / αποθήκευση / επεξεργασία / διαγραφή σημείωση.\nΣημειώσεις αναζήτηση - Αν έχετε πολλές σημειώσεις μπορείτε πάντα να χρησιμοποιήσετε το εργαλείο αναζήτησης που παρέχει το plugin. Με απλά γράφοντας μερικά γράμματα μπορείτε εύκολα να βρείτε οποιαδήποτε σημείωση που έχετε.\nΣημειώσεις παντού - Από την έκδοση 1.4 οι σημειώσεις μπορούν να χρησιμοποιηθούν στον πίνακα διοίκηση και το front-end της ιστοσελίδας.\nΜπορεί εύκολα να μεταφραστεί. Διαβάστε περισσότερα εδώ\nFix για την ημερομηνία σημείωση όταν δημιουργείται το σημείωμα\nΣυμβατότητα για το WordPress 3.9.1\nΣυμβατότητα για WordPress 3.8.\nΟι Σημειώσεις εμφανίζονται στο front-end της ιστοσελίδας όταν οι χρήστες συνδεδεμένοι\nCSS μικρές διορθώσεις\nΣυμβατότητα για WordPress 3.4. jQuery 1.7. *\nΜεταφρασμένη plugin. Αυτή η έκδοση περιλαμβάνει βουλγαρική μετάφραση\nΔιαχειριστής έχει την επιλογή για να δείτε όλες τις σημειώσεις επιλέγοντας το πλαίσιο ελέγχου δίπλα στο πλαίσιο αναζήτησης (είναι ορατό μόνο για διαχειριστές)\nΚατά την επεξεργασία άλλους χρήστες σημειώνει δεν γίνεστε κάτοχος σημείωμα πια\nΦιλτραρισμένη HTML. Μπορείτε τώρα να γράψετε κώδικα HTML και να το πάρετε οπτικοποιείται σωστά\nΟι συνδρομητές μπορούν να χρησιμοποιήσουν το noter τώρα. Οι προηγουμένως μόνο τους συντάκτες και πάνω θα μπορούσε να το χρησιμοποιήσει\nαποτύπωση της ασφάλειας. σελίδα ρυθμίσεων είναι προσβάσιμη μόνο για τους διαχειριστές\n1.0 - Η αρχική έκδοση\n19 του Αυγούστου, 14\nηλεκτρονικού εμπορίου, ηλεκτρονικού εμπορίου, Όλα τα αντικείμενα, διαγράφω, επεξεργασία, πληροφορίες, μήνυμα, Σημείωση, σημειώσεις, επιλογή, συνδέω, αποθηκεύσετε, wordpress


Τι είναι το γκιουζέλ που έβαλε την Κερατέα στο ραντάρ των foodies; | ΜΑΓΑΖΙ | Gastronomos.gr\nΈνα γλυκό-κόλαση για το οποίο οι Αθηναίοι κατηφορίζουν συχνά πυκνά προς Κερατέα. Θα το βρούμε στο ζαχαροπλαστείο Θ.Ε.Κ.Α. του Θεμιστοκλή Ζαϊμίδη.\nΜου ήρθε πεσκέσι στο σπίτι από φίλους, σε ένα βαθύ ορθογώνιο ταψάκι. Έμοιαζε με εκμέκ κανταΐφι, αλλά κάτι στην όψη του έμοιαζε απροσδιόριστα διαφορετικό. Με την πρώτη μπουκιά η εντύπωση έγινε βεβαιότητα: το κανταΐφι στη βάση τέλεια καβουρδισμένο, με ελαφρά καπνιστή νοστιμιά, σιροπιασμένο μεν, αλλά με διακριτές τις τραγανές του ίνες. Η κρέμα που το κάλυπτε μοσχοβολούσε φίνο βούτυρο και βανίλια, είχε την υφή πυκνής μους και καλυπτόταν από μια λεπτή στρώση σχεδόν ημίρρευστης, ασυνήθιστα πετυχημένης σαντιγί, πασπαλισμένης αραιά με κανέλα. Όχι, αυτό δεν είναι ένα ακόμη λιγωτικό εκμέκ, ήταν κάτι εντελώς διαφορετικό. Ήταν το γκιουζέλ, κατηγορία από μόνο του. Το ταψάκι εξαφανίστηκε σε λίγα λεπτά, σε λίγες ημέρες αναζήτησα κι άλλο και κάπως έτσι ανακάλυψα το ζαχαροπλαστείο Θ.Ε.Κ.Α., σε έναν ήσυχο δρόμο στην κωμόπολη της Κερατέας. Οδηγός μου οι ευωδιές από μαχλέπι, μαστίχα, βούτυρο, βανίλια και ζεστό γάλα που ξεχύνονταν στη γειτονιά. «Το ζαχαροπλαστείο είναι οικογενειακή υπόθεση και Θ.Ε.Κ.Α. είναι τα αρχικά μας», εξηγεί το Θ του τίτλου ο Θεμιστοκλής Ζαϊμίδης, εμπνευστής και ιδρυτής του ζαχαροπλαστείου. Το Ε και το Α είναι οι κόρες του Εβελίνα και Αλεξάνδρα και το Κ η γυναίκα του, Κατερίνα.\nΗ οικογένεια Ζαϊμίδη σε απαρτία. Από αριστερά: Ο Θεμιστοκλής Ζαϊμίδης, η σύζυγός του Κατερίνα και οι κόρες τους Εβελίνα και Αλεξάνδρα. Με άλλα λόγια, τα αρχικά του Θ.Ε.Κ.Α.\nΟ Θεμιστοκλής δεν έχει επίσημες σπουδές ζαχαροπλαστικής, διδάχτηκε όμως τις βασικές αρχές στο Παρίσι, όπου γεννήθηκε και μεγάλωσε. Ερχόμενος στην Ελλάδα από τη Γαλλία, έκανε ένα πέρασμα δύο ετών από τις κουζίνες του Χίλτον της Αθήνας και τελικά τον Οκτώβριο του 2004 ανοίγει ένα εργαστήρι ζαχαροπλαστικής στην Κερατέα, τροφοδοτώντας αρτοποιεία, ζαχαροπλαστεία και εστιατόρια. Έναν χρόνο μετά, βλέποντας ότι τα γλυκά του έχουν ζήτηση, αποφασίζει να ανοίξει και ζαχαροπλαστείο για λιανική πώληση στον ίδιο χώρο με το εργαστήρι.\nΣτο εργασττήρι του Θ.Ε.Κ.Α. τα γκιουζέλ παρασκευάζονται καθημερινά σε μεγάλες ποσότητες και εξαφανίζονται σχεδόν αυθημερόν!\nΛίγα χρόνια αργότερα, στην οικογενειακή επιχείρηση μπαίνουν και οι κόρες του. Τα κορίτσια συνδυάζουν την εργασία στο ζαχαροπλαστείο με τον αθλητισμό, αφού και οι δύο είναι πρωταθλήτριες Ελλάδας στην τοξοβολία σύνθετου τόξου, με πολλές ελληνικές και ευρωπαϊκές διακρίσεις – στο ζαχαροπλαστείο φιγουράρουν χρυσά μετάλλια και κύπελλα από ένα πλήθος διοργανώσεων εντός και εκτός συνόρων. Η Αλεξάνδρα έχει προσανατολιστεί περισσότερο στο άθλημα και συνεχίζει την εντυπωσιακή της πορεία. Για την Εβελίνα η ζυγαριά έγειρε λίγο περισσότερο προς τη ζαχαροπλαστική τέχνη: δίχως να εγκαταλείψει το άθλημα, ολοκλήρωσε τις σπουδές της στη σχολή Le Monde και σήμερα είναι η ανανεωμένη ψυχή του Θ.Ε.Κ.Α., έχοντας πάρει τα ηνία από τον πατέρα της και εμπλουτίζοντας την γκάμα γλυκών με νέες γεύσεις. Δική της ιδέα είναι το νεότερο γλύκισμα του ζαχαροπλαστείου, το golden brownie, με βάση από χειροποίητο μπράουνι, κροκάν αλατισμένης καραμέλας, μους μπίτερ σοκολάτας και σοκολατένιο γλάσο.\nΈμπνευση από την Ανατολή, τεχνική από τη Δύση\nΓκιουζέλ, το signature γλυκό του Θ.Ε.Κ.Α. για το οποίο έρχονται στην Κερατέα πιστοί πελάτες από την άλλη άκρη της Αττικής. Καλοκαβουρδισμένο κανταΐφι, σιροπιασμένο αλλά τραγανό, φίνα αρωματική κρέμα βανίλια και μια λεπτή στρώση σχεδόν ημίρρευστης σαντιγί πασπαλισμένης με κανέλα.\nΤο γκιουζέλ ήταν μια έμπνευση του Θεμιστοκλή. Λάτρης των λευκών γλυκών, ήθελε να δημιουργήσει μια εκδοχή του παραδοσιακού εκμέκ, αλλά χωρίς ξηρούς καρπούς, με καϊμάκι, μαστίχα, κανταΐφι και λίμνη από σιρόπι, όλα δηλαδή τα τυπικά υλικά του γνωστού εκμέκ, τουλάχιστον στην εκδοχή που το τρώμε στην Ελλάδα. Ήθελε μια κρέμα πιο φίνα, που να φέρνει ξανά στον νου του τις πρώτες του γευστικές αναμνήσεις από τα γαλλικά γλυκίσματα. Με άλλα λόγια, έβγαλε από το εκμέκ ό,τι δεν του άρεσε, πειραματίστηκε, προσάρμοσε και τελικά έφτιαξε ένα νέο γλυκό.\nΑρχικά δεν είχε σκοπό να το διαθέσει στο μαγαζί, έλα όμως που τελικά το γλυκό άρεσε σε φίλους, οι οποίοι τον έπεισαν να το βγάλει στην πώληση. Πείστηκε, βάφτισε το γλυκό «γκιουζέλ», που στα τουρκικά σημαίνει «όμορφο» και… αυτό ήταν! Το γκιουζέλ μπήκε στις προθήκες του ζαχαροπλαστείου τον Δεκέμβριο του 2011 και έγινε το σήμα κατατεθέν του Θ.Ε.Κ.Α. Σύντομα προέκυψε και μια παραλλαγή, το τσοκ γκιουζέλ, με βάση από ελαφρά σιροπιασμένο τσουρέκι, ενώ και τα δύο γλυκά βγαίνουν και σε παγωτό.\nΕκτός από το γκιουζέλ που παρασκευάζεται σε 3 διαφορετικά μεγέθη, στο Θ.Ε.Κ.Α. θα βρεις και το τσοκ γκιουζέλ, με βάση από σιροπιαστό τσουρέκι δικής τους παρασκευής.\nΤο γκιουζέλ απέκτησε πιστούς λάτρεις από κάθε γωνιά της Αττικής. «Μην ξεχνάτε, δεν είμαστε καν ένα ζαχαροπλαστείο μέσα στο Λεκανοπέδιο. Είμαστε ένα εργαστήρι σε ένα στενάκι της Κερατέας. Έρχονται πιστοί πελάτες εδώ από τον Πειραιά, την Κηφισιά, τους Θρακομακεδόνες, ειδικά για το γκιουζέλ, και αυτό μας δίνει ιδιαίτερη χαρά. Τελικά, γκιουζέλ και Θ.Ε.Κ.Α. ακολούθησαν μια κοινή πορεία, βοηθώντας το ένα το άλλο: το γλυκό φρόντισε να είναι κάτι ξεχωριστό και το ζαχαροπλαστείο φρόντισε να το κρατάει πάντα στην ίδια καλή ποιότητα», εξηγεί ο Θεμιστοκλής.\nΛίγα και καλά\nΗ φίνα κρέμα του γκιουζέλ που κάνει τη διαφορά! Ετοιμάζεται καθημερινά, είναι ευωδιαστή, πυκνή αλλά απίθανα ανάλαφρη, καλοδουλεμένη και πεντανόστιμη.\nΌλα, οι παρασκευές, τα μπισκότα, οι ζύμες και οι κρέμες φτιάχνονται στο εργαστήρι, που απασχολεί συνολικά έξι τεχνίτες, ενώ οι πρώτες ύλες είναι διαλεγμένες μία προς μία: το βούτυρο από τη Γαλλία, η σοκολάτα από το Βέλγιο, το γάλα από τα Τρίκαλα, (Τρίκκη) – όλα πιστοποιημένα και ποιοτικά. H ποικιλία των γλυκών του Θ.Ε.Κ.Α. είναι σχετικά μικρή, αλλά διαλεχτή, γεφυρώνει με ισορροπία δυτικά και ανατολίτικα γούστα: μιλφέιγ σε δύο εκδοχές, κλασικό και σοκολάτας, lemon pie με μετρημένη ξινάδα και κροκάν λεμονιού στη ζύμη, μπανόφι σε εκδοχή του Θ.Ε.Κ.Α. –με κρέμα μπανάνα, καραμέλα toffee, χωρίς σαντιγί και τραγανή βάση από μπισκότο πλούσιο σε καραμέλα–, προφιτερόλ, μιλ φρες με καραμελωμένη σφολιάτα, κρέμα μουσελίν, κουλί φράουλας και κομμάτια φρέσκιας φράουλας, κιουνεφέ, cheesecake, τσουρέκι όλο τον χρόνο, λίγα αλλά θαυμάσια σιροπιαστά σε μπουκίτσες και χειροποίητες πλάκες σοκολάτας, σκέτες ή με αμύγδαλο.\nΕκτός από το γκιουζέλ στις προθήκες του Θ.Ε.Κ.Α. φιγουράρουν λίγα αλλά καλοφτιαγμένα γλυκά: σοκολατόπιτα, προφιτερόλ, cheesecake, μιλφέιγ και μιλφρές, δηλαδή μιλφέιγ με ολόκληρες ολόφρεσκες φράουλες.\nΤα παγωτά αξίζουν ιδιαίτερης μνείας, ιδιαίτερα το παγωτό φιστίκι με το φυσικό άρωμα του καρπού και την απίθανα πυκνή του γεύση. Απαραίτητο να δοκιμάσετε το παγωτό φουντούκι αλλά και τα παγωτά βανίλια ή φράουλα με βάση από σοκολατόπιτα, το παγωτό βανίλια Μαδαγασκάρης με κομμάτια brownie, το παγωτό μαστίχα, το φιστίκι- φουντούκι (όλες οι παραπάνω γεύσεις και σε εκδοχή με στέβια). «Το γλυκό είναι η καθοριστική στιγμή του γεύματος, και αυτό το λαμβάνουμε πολύ σοβαρά υπόψη», τονίζει ο Θεμιστοκλής. «Ακόμη και ένα μέτριο γεύμα μένει αξέχαστο αν κλείσει με ένα καλό γλύκισμα. Το γλυκό είναι χαρά, φτιάχτηκε για να νιώσεις όμορφα, ακόμη κι αν είναι μόνο μία μπουκιά. Απλώς θέλει ισορροπία. Νομίζω ότι το έχουμε καταφέρει», καταλήγει.\nΤα γλυκά διανέμονται κατόπιν παραγγελίας σε όλη την Αττική, με ειδικό όχημα-ψυγείο, ολόφρεσκα, ημέρας, με προγραμματισμένα δρομολόγια ανά περιοχή, ανάλογα με την ημέρα της εβδομάδας.\nΓρηγορίου Ε ́ 12Α, Κερατέα\nΤηλέφωνο : 2299-063.377\nΤο άρθρο πρωτοδημοσιεύτηκε στο περιοδικό Ζάχαρη & Αλεύρι, τεύχος 46.\nΖΑΧΑΡΟΠΛΑΣΤΕΙΑΑΝΑΤΟΛΙΚΗ ΑΤΤΙΚΗΑΤΤΙΚΗ | ΠΕΡΙΧΩΡΑ ΑΘΗΝΑΣ


Νιγηρία: Ο στρατός απώθησε επίθεση της Μπόκο Χαράμ εναντίον φυλακίων\nΠρώτη καταχώρηση: Τρίτη, 26 Δεκεμβρίου 2017, 03:45\nΜέλη της τζιχαντιστικής οργάνωσης Μπόκο Χαράμ της Νιγηρίας εξαπέλυσαν το απόγευμα της Δευτέρας επίθεση στην πόλη Μαϊντουγκούρι, πρωτεύουσα της βορειοανατολικής Πολιτείας Μπόρνο, αλλά απωθήθηκαν έπειτα από ανταλλαγές σφοδρών πυρών με άνδρες του στρατού και μέλη παραστρατιωτικών οργανώσεων, ανέφεραν συγκλίνουσες πηγές.\nΟι τζιχαντιστές επιτέθηκαν εναντίον φυλακίων γύρω από τη Μαϊντουγκούρι, στην περιοχή Μολάι, περί τις 17:30 (18:30 ώρα Ελλάδας). Οι άνδρες του στρατού ανταπέδωσαν και ακολούθησε μια μάχη που κράτησε πάνω από μια ώρα, σύμφωνα με πηγές προσκείμενες στις υπηρεσίες ασφαλείας.\n«Οι τρομοκράτες έφθασαν με ανοιχτά ημιφορτηγά με πολυβόλα προσαρμοσμένα πάνω σε αυτά κι άνοιξαν πυρ εναντίον θέσεων του στρατού στο Μολάι», εξήγησε στο Γαλλικό Πρακτορείο ένας αξιωματικός του στρατού, υπό τον όρο να μην κατονομαστεί. «Δεν υπάρχει αμφιβολία ότι ήθελαν να εξαλείψουν τα σημεία ελέγχου για να μπορέσουν να εισβάλουν στην πόλη», πρόσθεσε.\nΕξάλλου αντάρτες παρεισέφρησαν σε μια αυτοκινητοπομπή πολιτικών οχημάτων με στρατιωτική συνοδεία και εισήλθαν στην πόλη Νταμπόα, 90 χιλιόμετρα από εκεί, δήλωσε ένα μέλος παραστρατιωτικής οργάνωσης που πολεμά στο πλευρό του νιγηριανού στρατού.\n«Ένα όχημα της Μπόκο Χαράμ κατάφερε να παρεισφρήσει στην αυτοκινητοπομπή (...) και άνοιξε πυρ εναντίον των στρατιωτών», ανέφερε ο Ιμπραήμ Λιμάν, ένας από τους επικεφαλής των παραστρατιωτικών.\nΟι ανταλλαγές πυρών, που κράτησαν ως τις 19:30 (20:30 ώρα Ελλάδας), προκάλεσαν πανικό σε κατοίκους, που κατέφυγαν στο κέντρο της πόλης.\nΔεν έχει δοθεί μέχρι στιγμής κανένας απολογισμός από τις αρχές.\nΤα μέτρα ασφαλείας είχαν ενισχυθεί στη Μαϊντουγκούρι για το Σαββατοκύριακο και τα Χριστούγεννα και η αστυνομία είχε προειδοποιήσει τους κατοίκους για τον κίνδυνο επιθέσεων.\nΝωρίτερα τη Δευτέρα, λίγο μετά το μεσημέρι, μια επίθεση εναντίον μιας στρατιωτικής θέσης στη γειτονική Πολιτεία Γιόμπε, στον δρόμο που συνδέει τη Νταματούρου και την Μπίου, είχε αποτέλεσμα να σκοτωθούν 10 αντάρτες, σύμφωνα με ένα στέλεχος παραστρατιωτικής οργάνωσης, τον Μουστάφα Καριμπέ.\n«Οι στρατιώτες σκότωσαν 10 τρομοκράτες και κατέσχεσαν τέσσερα ημιφορτηγά, οι υπόλοιποι κατάφεραν να ξεφύγουν», είπε ο Καριμπέ στο Γαλλικό Πρακτορείο.\nΑφότου πήραν τα όπλα πριν από οκτώ χρόνια, τα μέλη της Μπόκο Χαράμ εξαπολύουν εφόδους και στέλνουν βομβιστές-καμικάζι στη Νιγηρία και γειτονικές χώρες, όπως το Καμερούν, ο Νίγηρας και το Τσαντ. Ο ανταρτοπόλεμος και οι επιχειρήσεις για την καταστολή του έχουν προκαλέσει τουλάχιστον 20.000 θανάτους.\nΤους τελευταίους δύο μήνες η Μπόκο Χαράμ έχει πολλαπλασιάσει τις επιθέσεις της εναντίον χωριών και φυλακίων του στρατού. Πολλές περιοχές όπου δρα η οργάνωση είναι εντελώς απρόσιτες και οι πολίτες αδυνατούν να κυκλοφορήσουν χωρίς στρατιωτική συνοδεία.\nΗ Μπόκο Χαράμ εξαπολύει εξάλλου συχνά επιθέσεις βομβιστών καμικάζι εναντίον χώρων λατρείας, χριστιανικών αλλά και μουσουλμανικών.\nΤελευταία ενημέρωση: Τρίτη, 26 Δεκεμβρίου 2017, 03:55


Ο Δημήτρης Κωστούρος γεννήθηκε στο Ναύπλιο το 1966. Πήρε το απολυτήριό του από το 1ο Λύκειο Ναυπλίου και σπούδασε στη Γυμναστική Ακαδημία Βουκουρεστίου. Εξειδικεύτηκε στην καλαθόσφαιρα στο Ινστιτούτο Φυσικής Αγωγής και Σπορ του Βουκουρεστίου.\nΣήμερα είναι καθηγητής Φυσικής Αγωγής. Υπήρξε παίκτης και αρχηγός της ομάδας του Οίακα Ναυπλίου μέχρι το 1996. Εργαζόταν, από το 1993 μέχρι και τη λήψη καθηκόντων ως Δήμαρχος Ναυπλιέων, στο ιδιωτικό σχολείο «Νέο Σχολείο» στη Δαλαμανάρα.\nΓια πρώτη φορά εκλέχτηκε στο Δημοτικό Συμβούλιο Ναυπλίου το 2006, όταν συμμετείχε στις δημοτικές εκλογές με τον συνδυασμό του Παναγιώτη Αναγνωσταρά. Διετέλεσε πρόεδρος της Δημοτικής Επιτροπής Παιδείας, πρόεδρος των Σχολικών Επιτροπών στην Πρωτοβάθμια και Δευτεροβάθμια εκπαίδευση, πρόεδρος των Βρεφονηπιακών και Παιδικών Σταθμών Ναυπλίου και αντιπρόεδρος της Κοινωφελούς Επιχείρησης (τέως Δ.Ε.Π.ΑΝ.) του Δήμου Ναυπλιέων.\nΩς αντιδήμαρχος Ναυπλίου το 2008 ασχολήθηκε συστηματικά με το σχέδιο πόλης και την ακίνητη περιουσία του Δήμου.\nΤον Ιανουάριο του 2010 ανέλαβε εκ νέου αντιδήμαρχος, υπεύθυνος για τους ελεύθερους χώρους και τα έσοδα του Δήμου. Παραιτήθηκε τον Απρίλιο της ίδιας χρονιάς για να αναλάβει πρόεδρος – από το Μάιο του 2010 – του Δημοτικού Αθλητικού Κέντρου Ναυπλίου.\nΔήμαρχος Ναυπλιέων εκλέχτηκε για πρώτη φορά τον Απρίλιο του 2012 μετά την παραίτηση του Παναγιώτη Αναγνωσταρά. Επανεκλεγεται Δήμαρχος τον ΜαΪο του 2014. Ως ενεργός πολίτης συμμετέχει τιμητικά από τη θέση του προέδρου στην Επιτροπή Αντιναρκωτικού Αγώνα.\nΕίναι παντρεμένος με την Βίκη Χρονοπούλου με την οποία έχει δύο παιδιά, τον Γιάννη και την Αναστασία.\n"Πόθεν έσχες" - Δημάρχου